Ειδική έκθεση για στήριξη της δήλωσης αξιοπιστίας σχετικά με τις δραστηριότητες που εμπίπτουν στο πλαίσιο του γενικού προϋπολογισμού για το οικονομικό έτος 1994 συνοδευόμενη από την απάντηση της Επιτροπής, απάντηση του Κοινοβουλίου, απάντηση του Συμβουλίου, απάντηση του Δικαστηρίου, απάντηση της Οικονομικής και Κοινωνικής Επιτροπής και της Επιτροπής των Περιφερειών

ΠΙΝΑΚΑΣ ΠΕΡΙΕΧΟΜΕΝΩΝ Σημεία

1. Οι όροι κατάρτισης της DAS 1.1 - 1.44

Η εντολή του Συνεδρίου 1.3 - 1.4

Οι λογαριασμοί και οι πράξεις που καλύπτονται από τη DAS 1.5 - 1.8

Η εμβέλεια και τα όρια της DAS 1.9 - 1.26

Οι κανόνες και η μεθοδολογία ελέγχου που επέλεξε το Συνέδριο 1.27 - 1.44

2. Η διενέργεια του ελέγχου 2.1 - 2.22

Δυσχέρειες που αντιμετωπίστηκαν κατά τις ελεγκτικές εργασίες 2.1 - 2.10

Οι ελεγκτικές εργασίες που πραγματοποιήθηκαν 2.11 - 2.22

3. Τα αποτελέσματα του ελέγχου 3.1 - 3.151

Γενικό συμπέρασμα 3.1

Όσον αφορά την αξιοπιστία των λογαριασμών 3.2 - 3.100

Όσον αφορά τη νομιμότητα/κανονικότητα των υποκειμένων πράξεων 3.101 - 3.151

4. Διδάγματα που πρέπει να αντληθούν από τη δήλωση αξιοπιστίας 4.1 - 4.17

Αποτελέσματα του ελέγχου DAS σχετικά με τις υποκείμενες πράξεις για δαπάνες 4.1 - 4.4

Οι επιπτώσεις σχετικά με την ποιότητα των κοινοτικών συστημάτων δημοσιονομικής διαχείρισης 4.5 - 4.8

Απαιτούμενη διορθωτική δράση 4.9 - 4.17

ΠΑΡΑΡΤΗΜΑΤΑ: Σελίδα

Παράρτημα Ι: Εκτίμηση της δημοσιονομικής σημασίας των σοβαρών τυπικών σφαλμάτων νομιμότητας/κανονικότητας σχετικά με τις αναλήψεις υποχρεώσεων 49

Παράρτημα ΙΙ: Συνοπτική περιγραφή των σοβαρών τυπικών σφαλμάτων νομιμότητας/κανονικότητας σχετικά με τις αναλήψεις υποχρεώσεων 50

Παράρτημα ΙΙΙ: Εκτίμηση της δημοσιονομικής σημασίας των σοβαρών ουσιαστικών σφαλμάτων νομιμότητας/κανονικότητας σχετικά με τις πληρωμές 51

Παράρτημα IV: Συνοπτική περιγραφή των σοβαρών ουσιαστικών σφαλμάτων νομιμότητας/κανονικότητας σχετικά με τις πληρωμές 52

Παράρτημα V: Εκτίμηση της δημοσιονομικής σημασίας των σοβαρών τυπικών σφαλμάτων νομιμότητας/κανονικότητας σχετικά με τις πληρωμές 55

Παράρτημα VI: Συνοπτική περιγραφή των σοβαρών τυπικών σφαλμάτων νομιμότητας/κανονικότητας σχετικά με τις πληρωμές 56

Παράρτημα Α: Γραφικές παραστάσεις Ι έως VIII 57

ΚΕΦΑΛΑΙΟ 1 Οι όροι κατάρτισης της DAS

1.0. ΠΙΝΑΚΑΣ ΠΕΡΙΕΧΟΜΕΝΩΝ Σημεία

Εισαγωγή 1.1 - 1.2

Η εντολή του Συνεδρίου 1.3 - 1.4

Νομικές βάσεις 1.3

Γενικοί στόχοι που υιοθετήθηκαν από το Συνέδριο 1.4

Οι λογαριασμοί και οι πράξεις που καλύπτονται από τη DAS 1.5 - 1.8

Η εμβέλεια και τα όρια της DAS 1.9 - 1.26

Καθολική βεβαίωση σχετικά με το σύνολο των λογαριασμών και των πράξεων στις οποίες αυτοί βασίζονται 1.9

Η DAS και τα άλλα είδη ελέγχων 1.10 - 1.16

Η DAS και ο έλεγχος της χρηστής δημοσιονομικής διαχείρισης (ΧΔΔ) 1.17 - 1.19

Η DAS και πώς καταδεικνύονται οι περιπτώσεις των παρατυπιών που διεπράχθησαν εσκεμμένως 1.20 - 1.23

Ο έλεγχος των ιδίων πόρων που βασίζονται στο ΑΕΠ και στο ΦΠΑ 1.24 - 1.26

Οι κανόνες και η μεθοδολογία ελέγχου που επέλεξε το Συνέδριο 1.27 - 1.44

Έλεγχος που να καλύπτει το σύνολο των λογαριασμώνκαι των πράξεων του οικονομικού έτους 1.27

Μια πειραματική μέθοδος 1.28

Αξιολόγηση των συστημάτων 1.29 - 1.31

Άμεσος έλεγχος των υποκειμένων πράξεων 1.32 - 1.35

Η μέθοδος στατιστικής δειγματοληψίας 1.36 - 1.37

Κριτήρια που επελέγησαν από το Συνέδριο 1.38

Προσδιορισμός και χειρισμός των σφαλμάτων 1.39 - 1.43

Οι λοιπές ελεγκτικές δραστηριότητες 1.44

ΕΙΣΑΓΩΓΗ

1.1. Μετά τη θέση σε ισχύ, την 1η Νοεμβρίου 1993, της συνθήκης για την Ευρωπαϊκή Ένωση, το Συνέδριο εκδίδει για πρώτη φορά, για το οικονομικό έτος 1994, δήλωση αξιοπιστίας [που ονομάζεται παρακάτω DAS ()] σχετικά με την αξιοπιστία των λογαριασμών καθώς και με τη νομιμότητα και την κανονικότητα των υποκειμένων πράξεων. Κατά συνέπεια, το Συνέδριο θεώρησε ότι είναι αναγκαίο για την κατανόηση του περιεχομένου των αποτελεσμάτων των ελέγχων του και των συμπερασμάτων τα οποία εξάγει σχετικά, να εκθέσει κατά τρόπο αρκετά λεπτομερή στο πρώτο αυτό εισαγωγικό μέρος την προσέγγιση και τη μεθοδολογία που επέλεξε για τη διεξαγωγή των ελεγκτικών εργασιών του προκειμένου να στηρίζεται η DAS.

1.2. Εξάλλου, το Συνέδριο εξακολουθεί να εκδίδει ετήσια έκθεση και άλλες ειδικές εκθέσεις, προορισμός των οποίων είναι επίσης να λαμβάνονται υπόψη από το Συμβούλιο και το Κοινοβούλιο στο πλαίσιο της διαδικασίας χορήγησης απαλλαγής. Η ετήσια έκθεση για το οικονομικό έτος 1994 δημοσιεύεται στην ΕΕ C 303 της 14.11.1995.

Η ΕΝΤΟΛΗ ΤΟΥ ΣΥΝΕΔΡΙΟΥ

Νομικές βάσεις

1.3. Σύμφωνα με τις συνθήκες (), το Ελεγκτικό Συνέδριο των Ευρωπαϊκών Κοινοτήτων (που ονομάζεται παρακάτω «το Συνέδριο») εξέτασε τους λογαριασμούς και τις πράξεις του οικονομικού έτους 1994 στις οποίες αυτοί βασίζονται σχετικά με τις δραστηριότητες που αφορούν το γενικό προϋπολογισμό της Ευρωπαϊκής Ένωσης, προκειμένου να χορηγήσει στο Ευρωπαϊκό Κοινοβούλιο και το Συμβούλιο δήλωση αξιοπιστίας που να αφορά την αξιοπιστία των εν λόγω λογαριασμών, καθώς και τη νομιμότητα και κανονικότητα των πράξεων αυτών ().

Γενικοί στόχοι που υιοθετήθηκαν από το Συνέδριο

1.4. Ο στόχος που υιοθετήθηκε συνίστατο στο να μπορεί το Συνέδριο, βάσει των πραγματοποιούμενων εργασιών ελέγχου, να διατυπώνει γνώμη προκειμένου να καθίσταται γνωστό κατά πόσο:

- οι λογαριασμοί, δηλαδή ο λογαριασμός διαχείρισης και ο δημοσιονομικός ισολογισμός, ενοποιημένοι, είναι συνολικά αξιόπιστοι, ώστε να παρέχουν πιστή εικόνα της περιουσίας, της οικονομικής κατάστασης και του αποτελέσματος των πράξεων για το οικονομικό έτος που έκλεισε στις 31 Δεκεμβρίου 1994, σύμφωνα με τις διατάξεις των συνθηκών, του δημοσιονομικού κανονισμού και των λεπτομερειών εκτέλεσής του, καθώς και των γενικά αποδεκτών λογιστικών αρχών, όταν αυτές εφαρμόζονται στο δημόσιο τομέα 7

- οι υποκείμενες πράξεις είναι κατά γενικό κανόνα νόμιμες και κανονικές σε σχέση με όλες τις νομικές διατάξεις που εφαρμόζονται σχετικά με το θέμα αυτό.

ΟΙ ΛΟΓΑΡΙΑΣΜΟΙ ΚΑΙ ΟΙ ΠΡΑΞΕΙΣ ΠΟΥ ΚΑΛΥΠΤΟΝΤΑΙ ΑΠΟ ΤΗ DAS

1.5. Οι λογαριασμοί που εξετάστηκαν είναι οι λογαριασμοί που συγκεφαλαιώνονται στον τόμο ΙV (όπου περιλαμβάνονται ο ενοποιημένος λογαριασμός διαχείρισης και ο ενοποιημένος δημοσιονομικός ισολογισμός, καθώς και τα ερμηνευτικά σημειώματα) των εγγράφων που υποβλήθηκαν από την Επιτροπή στις αρμόδιες για την απαλλαγή αρχές και, στις 28 Απριλίου 1995, στο Ελεγκτικό Συνέδριο ().

1.6. Η DAS αφορά τους ενοποιημένους λογαριασμούς του συνόλου των δραστηριοτήτων που περιλαμβάνει ο γενικός προϋπολογισμός για την Ευρωπαϊκή Ένωση, γεγονός που καλύπτει το σύνολο των εσόδων και των δαπανών. Η Επιτροπή υποχρεούται να καταρτίζει, σύμφωνα με τα άρθρα 78, 80 και 81 του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων () τον τόμο IV των λογαριασμών των Κοινοτήτων, που αποτελεί το αντικείμενο της DAS (), καθώς και τους τόμους II και III, οι οποίοι περιλαμβάνουν λεπτομερείς πληροφορίες. Οι λογαριασμοί αυτοί δεν δημοσιεύονται. Οι γραφικές παραστάσεις I μέχρι VIII (), οι οποίες επισυνάπτονται ως παράρτημα Α, αποτελούν συνοπτική παρουσίαση των κυριότερων δεδομένων εκτέλεσης του προϋπολογισμού που απεικονίζονται στους λογαριασμούς αυτούς για το οικονομικό έτος 1994.

1.7. Η DAS αφορά το σύνολο των λογαριασμών καθώς και το σύνολο των πράξεων στις οποίες αυτοί βασίζονται, μέχρι το επίπεδο των τελικών υποχρέων και δικαιούχων.

1.8. Η DAS συνεπάγεται ότι το Συνέδριο θα διατυπώνει γνώμη σχετικά με την υπόσταση των λογαριασμών, των εσόδων και των δαπανών και με τις συγκεκριμένες πράξεις που έχουν συνδεθεί μαζί τους. Κατά συνέπεια, το Συνέδριο υιοθέτησε για τις δαπάνες ορισμό της υποκείμενης πράξης, ο οποίος το οδηγεί στο να θεωρεί ότι ο έλεγχός του ασκείται μέχρι το επίπεδο του τελικού δικαιούχου των κοινοτικών κεφαλαίων, συμπεριλαμβανομένου, κατά περίπτωση, μέχρι και του ελέγχου των ουσιαστικών πλευρών των χρηματοδοτούμενων πράξεων. Όσον αφορά τα έσοδα, η κατάσταση είναι διαφορετική εφόσον υπάρχουν περιορισμοί σχετικά με την άσκηση των ελέγχων στον υπόχρεο. Όσον αφορά τους παραδοσιακούς ιδίους πόρους, ο έλεγχος δεν αφορά τις ουσιαστικές πράξεις, αλλά μόνο τα δικαιολογητικά που αφορούν τη βεβαίωση των οφειλόμενων από τον υπόχρεο ποσών ().

Η ΕΜΒΕΛΕΙΑ ΚΑΙ ΤΑ ΟΡΙΑ ΤΗΣ DAS

Καθολική βεβαίωση σχετικά με το σύνολο των λογαριασμών και των πράξεων στις οποίες αυτοί βασίζονται

1.9. Σύμφωνα με τη συνθήκη, η DAS έχει συνολικό χαρακτήρα. Δεν αποσκοπεί στην πραγματοποίηση συγκεκριμένης εκτίμησης ούτε στην κατάληξη σε ποσοτικά προσδιορισμένο συμπέρασμα σχετικά με οποιοδήποτε από τους επιχειρησιακούς ή γεωγραφικούς τομείς της κοινοτικής δραστηριότητας.

Η DAS και τα άλλα είδη ελέγχων

1.10. Η DAS εφαρμόζεται στους λογαριασμούς του 1994, όπως έχουν επί του παρόντος. Οι πράξεις που εμπίπτουν στους τομείς που ελέγχει το Συνέδριο στο πλαίσιο της DAS είναι δυνατό να ελέγχονται μεταγενέστερα από άλλες υπηρεσίες, βάσει της κανονιστικής ρύθμισης που ισχύει επί του παρόντος, ιδίως κατά την εκκαθάριση των λογαριασμών του ΕΓΤΠΕ-Εγγυήσεις.

1.11. Οι πράξεις στις οποίες βασίζονται οι ελεγχόμενοι λογαριασμοί είναι δυνατό να ελεγχθούν μεταγενέστερα από διάφορες υπηρεσίες της Επιτροπής και, σε ορισμένες περιπτώσεις, των κρατών μελών και να συνεπαχθούν κατά τη διάρκεια των μελλοντικών οικονομικών ετών πολυάριθμες διορθώσεις που θα λαμβάνονται υπόψη κατά το χρόνο κατά τον οποίο πραγματοποιούνται. Οι σημαντικότερες από τις διορθώσεις αυτές, σε όγκο, είναι εκείνες που αποτελούν απόρροια, μερικές φορές καθυστερημένα, της διαδικασίας εκκαθάρισης των λογαριασμών των οργανισμών πληρωμών, στο πλαίσιο του ΕΓΤΠΕ-Εγγυήσεις. Εντούτοις, δεν είναι οι μόνες, εφόσον τέτοιες διορθώσεις μπορούν να σημειωθούν σε όλους τους τομείς (ίδιοι πόροι, διαρθρωτικά ταμεία, έρευνα, κ.λπ.). Ο όγκος που εμφανίζουν επί του παρόντος τα σφάλματα σχετικά με τις υποκείμενες πράξεις, τα οποία εντοπίστηκαν στο πλαίσιο της DAS, μπορεί να δώσει μια εικόνα της ευρύτητας των διορθώσων που απομένουν κατ' αυτό τον τρόπο να πραγματοποιηθούν. Το γεγονός ότι μελλοντικά είναι πιθανόν να πραγματοποιηθούν αυτές οι διορθώσεις, δεν θα πρέπει να θέτει υπό αμφισβήτηση την αξία που ενυπάρχει στην άσκηση αξιολόγησης που πραγματοποιεί το Συνέδριο στο πλαίσιο της DAS, διότι είναι σύνηθες, και μάλιστα ευκταίο, διορθώσεις του είδους αυτού να πραγματοποιούνται και να καταχωρούνται λογιστικά από τις υπηρεσίες και αρχές τις οποίες αφορούν κατά τα οικονομικά έτη κατά τη διάρκεια των οποίων θα σημειώνονται.

1.12. Ορισμένοι έλεγχοι που πραγματοποιήθηκαν προγενέστερα από άλλους ελεγκτές, κατέδειξαν περιπτώσεις παρατυπιών και ανωμαλιών που το Συνέδριο δεν μπορεί να παραθέσει, ως έχουν, ως δικές του αποκαλύψεις στο πλαίσιο της στατιστικής μεθόδου, που εφαρμόζεται για τη DAS, τις οποίες όμως λαμβάνει υπόψη κατά την τελική του εκτίμηση,ιδίως σχετικά με τους παραδοσιακούς ιδίους πόρους.

1.13. Μεταξύ των άλλων ελέγχων, ορισμένοι οδηγούν στον εντοπισμό πράξεων, των οποίων η νομιμότητα και η κανονικότητα ή η ακριβής λογιστική καταχώριση θέτουν πρόβλημα για τον ένα ή τον άλλο λόγο, οι οποίες όμως δεν συνεπάγονται πάντα την πραγματοποίηση αμέσως των αναγκαίων διορθώσεων (λογιστικές επανορθώσεις, ανακτήσεις, κ.λπ.). Για παράδειγμα, πρόκειται για τις περιπτώσεις απάτης και παρατυπιών που επισημάνθηκαν από τις διοικητικές αρχές των κρατών μελών (βλέπε, για ενημέρωση, τον πίνακα που παρατίθεται στο σημείο 3.78) ή για τις ανωμαλίες που επισημάνθηκαν από το δημοσιονομικό ελεγκτή της Επιτροπής κατά τη διάρκεια των αποστολών του.

1.14. Οι πράξεις αυτές που εικάζεται ότι είναι παράτυπες, δεν αναγνωρίζονται πάντα σαφώς ούτε προσδιορίζονται ποσοτικά, αφορούν δε συχνά προγενέστερα οικονομικά έτη, που επισημαίνονται κατά το μάλλον ή ήττον καλώς. Εντούτοις, για τον ένα ή τον άλλο λόγο, είναι ενδεχόμενο να θίγουν τη νομιμότητα και την κανονικότητα των υποκειμένων πράξεων καθώς και την αξιοπιστία των λογαριασμών του 1994. Το Συνέδριο θεωρεί ότι ο εντοπισμός τους από το κοινοτικό σύστημα πρέπει να καταλογιστεί μάλλον στο ενεργητικό του εν λόγω συστήματος, ανησυχεί δε ιδιαίτερα για τη βραδύτητα που χαρακτηρίζει τις συνέχειες που τους επιφυλάσσονται (ανεπαρκής λογιστική παρουσίαση, ανεπαρκείς διαδικασίες ανακτήσεων, κ.λπ.). Εντούτοις, οι πληροφορίες αυτές σχετικά με πιθανές περιπτώσεις παρατυπιών αποτελούν επίσης σημαντικούς δείκτες του όγκου των παρατυπιών στο επίπεδο των πράξεων που αποτελούν έρεισμα των λογαριασμών.

1.15. Το Συνέδριο εξετάζει μέχρι ποιο βαθμό το ποσοστό από τις πληροφορίες αυτές που απορρέει από τις εργασίες άλλων ελεγκτών και που αντιστοιχεί σε παρατυπίες που είναι δυνατό να εντοπιστούν με τις ελεγκτικές διαδικασίες που εκτελούνται σύμφωνα με τους γενικά αποδεκτούς ελεγκτικούς κανόνες () επιρρωνύει γενικώς τα αποτελέσματα των δικών του ελέγχων τα οποία, αυτά καθεαυτά, αφορούν αποκλειστικά τους λογαριασμούς και τις πράξεις του οικονομικού έτους 1994. Παρ' όλα αυτά, η DAS βασίζεται μόνο στα αποτελέσματα των εργασιών που διεξήγαγε το Συνέδριο υπό τον αποκλειστικό του έλεγχο και σύμφωνα με τα δικά του κριτήρια αξιολόγησης, διότι δεν πληρούνται ακόμη οι προϋποθέσεις για να μπορεί να βασίζεται στο Συνέδριο στις εργασίες άλλων ελεγκτών, στη συγκεκριμένη δε περίπτωση, τα διαθέσιμα πληροφοριακά στοιχεία σχετικά με τις άλλες αυτές εργασίες, που αναφέρονται συχνά σε πράξεις προγενέστερων οικονομικών ετών, στερούνται συχνά της αναγκαίας ακρίβειας. Εξάλλου, τα αποτελέσματα των εν λόγω εργασιών δεν μπορούν να συνδυαστούν με τα αποτελέσματα των εργασιών του Συνεδρίου, τα οποία, λόγω της στατιστικής φύσης τους, είναι ήδη αντιπροσωπευτικά όλων των πράξεων του οικονομικού έτους που καλύπτει ο έλεγχος του Συνεδρίου, συμπεριλαμβανομένων επομένως εκείνων που έχουν επισημανθεί ως εσφαλμένες από άλλους ελέγχους, εκτός από εκείνους που διενήργησε το Συνέδριο.

1.16. Κατ' αυτό τον τρόπο, για παράδειγμα, μια ανάλυση των εκθέσεων ελέγχων που κατάρτισε η Επιτροπή στον κοινωνικό τομέα, κατέστησε σαφείς τις δυσχέρειες που αντιμετώπισε το Συνέδριο για να μπορέσει να θεωρήσει τις εργασίες αυτές, όπως έχουν, ως δικά του επιτεύγματα. Πράγματι, στις εκθέσεις αυτές επισημαίνονται συχνά περιπτώσεις εσφαλμένων ή μη επιλέξιμων δαπανών, κατά γενικό κανόνα όμως δεν υπολογίζεται ποσοτικά, κατά τρόπο αρκετά σαφή, η οικονομική επίπτωσή τους. Εξάλλου, στις εν λόγω εκθέσεις αναφέρονται περιπτώσεις, σχετικά με τις οποίες πρέπει ακόμη να διεξαχθούν διμερείς συζητήσεις με τα οικεία κράτη μέλη, προτού καταστεί δυνατό να εξαχθεί το οριστικό συμπέρασμα ότι υφίστανται σφάλματα. Η ανάλυση των εν λόγω εκθέσεων ελέγχου μόνο στον κοινωνικό τομέα οδήγησε στο να υπολογιστεί ότι η οικονομική επίπτωση των πιθανών σφαλμάτων που εκκρεμούσαν κατά το τέλος του 1994 ανέρχεται σε 130 εκατ. ECU περίπου,τα οποία κατά γενικό κανόνα συνδέονται με δαπάνες των προγενέστερων του 1994 οικονομικών ετών. Ένας σαφέστερος εντοπισμός και ποσοτικός προσδιορισμός των σφαλμάτων στις εν λόγω εκθέσεις, καθώς και η ακριβής ένδειξη των οικονομικών ετών κατά τη διάρκεια των οποίων πραγματοποιήθηκαν οι διατεθείσες δαπάνες, θα επέτρεπαν στο Συνέδριο να λαμβάνει ευχερέστερα υπόψη τις εργασίες αυτές για τους σκοπούς της DAS.

Η DAS και ο έλεγχος της χρηστής δημοσιονομικής διαχείρισης (ΧΔΔ)

1.17. Η DAS, αυτή καθεαυτή, δεν προβαίνει σε εκτιμήσεις σχετικά με την τήρηση των αρχών της χρηστής δημοσιονομικής διαχείρισης, γεγονός που εξακολουθεί να πραγματοποιεί το Συνέδριο στο πλαίσιο των λοιπών εργασιών του, ιδίως στο πλαίσιο της ετήσιας έκθεσής του και των λοιπών ειδικών εκθέσεών του.

1.18. Ο έλεγχος της νομιμότητας και της κανονικότητας των υποκειμένων πράξεων συνεπάγεται την εξακρίβωση της συμφωνίας τους με τους κοινοτικούς κανόνες, ιδίως δε με το δημοσιονομικό κανονισμό. Ο εν λόγω κανονισμός προβλέπει επανειλημμένως, ιδίως στα άρθρα 2, 28, παράγραφος 2, εδάφιο στ), 38, παράγραφος 1, εδάφιο δ) και 47, εδάφιο β), ότι στο πλαίσιο των πράξεων πρέπει να τηρούνται οι αρχές της χρηστής δημοσιονομικής διαχείρισης και, ιδίως, της οικονομίας και της σχέσης κόστους-αποτελεσματικότητας. Κατά συνέπεια, θα μπορούσε να συναχθεί σχετικά ότι, υπό στενή έννοια, η τήρηση των κανόνων της χρηστής δημοσιονομικής διαχείρισης αποτελεί ένα στοιχείο νομιμότητας και κανονικότητας, το οποίο το Συνέδριο θα πρέπει να ενσωματώσει στους ελέγχους του για τη στήριξη της DAS.

1.19. Η έλλειψη αντικειμενικών κριτηρίων αξιολόγησης, ιδίως στη βασική κανονιστική ρύθμιση, καθώς και ο αριθμός και η πολυπλοκότητα των στοιχείων που θα λαμβάνονται υπόψη, οδήγησε στο να αποκλείεται η εκτίμηση, σε γενικό επίπεδο, της δημοσιονομικής διαχείρισης από τους στόχους ελέγχου της νομιμότητας και κανονικότητας των υποκειμένων πράξεων οι οποίες επελέγησαν για την έκδοση της DAS. Η πλευρά αυτή εξακολουθεί να εξετάζεται από το Συνέδριο στο πλαίσιο των λοιπών εργασιών του.

Η DAS και πώς καταδεικνύονται οι περιπτώσεις των παρατυπιών που διεπράχθησαν εσκεμμένως

1.20. Ορισμένες παρατυπίες που διεπράχθησαν εσκεμμένως σε βάρος των οικονομικών της Κοινότητας, δεν μπορούν, λόγω της φύσης τους, να εντοπιστούν μέσω των συνήθων διαδικασιών ελέγχου που εκτελούνται σύμφωνα με τους γενικά αποδεκτούς ελεγκτικούς κανόνες. Κατά συνέπεια, το Συνέδριο δεν μπορεί να παράσχει διαβεβαίωση ότι δεν υφίστανται οι περιπτώσεις του είδους αυτού.

1.21. Εντούτοις, οι εργασίες ελέγχου που αναλαμβάνει το Συνέδριο στο πλαίσιο της DAS μπορούν να οδηγήσουν - και οδήγησαν σε ορισμένες περιπτώσεις - στην αποκάλυψη ενδείξεων σχετικά με περιπτώσεις παρατυπίας που διεπράχθη εσκεμμένως όταν αυτές:

- υφίστανται στο πεδίο των πράξεων που έχουν επιλεγεί στα δείγματα του Συνεδρίου

και

- είναι τέτοιας φύσης ώστε να μπορούν να εντοπίζονται μέσω των ελεγκτικών διαδικασιών που εκτελούνται σύμφωνα με τους γενικά αποδεκτούς ελεγκτικούς κανόνες.

1.22. Οι περιπτώσεις εσκεμμένης παρατυπίας που επισημαίνονται κατ' αυτό τον τρόπο αντιμετωπίζονται, στο επίπεδο του δημοσιονομικού ελέγχου, ως «σφάλματα» που θίγουν τη νομιμότητα και την κανονικότητα των υποκειμένων πράξεων και, ως εκ τούτου, θίγουν το ίδιο το περιεχόμενο της DAS. Εν πάση περιπτώσει, το Συνέδριο εξακολουθεί εξάλλου να χειρίζεται, εκτός του πλαισίου της DAS, τις περιπτώσεις αυτές σύμφωνα με τους ενδεδειγμένους τρόπους.

1.23. Επίσης, μέσα σ' αυτό το τελευταίο πλαίσιο το Συνέδριο παρακολουθεί άλλες περιπτώσεις εσκεμμένης παρατυπίας όπως, για παράδειγμα, οι περιπτώσεις που εντοπίστηκαν στον τομέα του τουρισμού, σχετικά με τις οποίες διεξάγεται επί του παρόντος δικαστική έρευνα, τις οποίες το Συνέδριο προτίθεται να εξετάσει, σε εύθετο χρόνο, σε μελλοντική έκθεση.

Ο έλεγχος των ιδίων πόρων που βασίζονται στο ΑΕΠ και στο ΦΠΑ

1.24. Λόγω της μακροοικονομικής φύσης των στατιστικών δεδομένων στα οποία βασίζονται οι ίδιοι πόροι ΑΕΠ και ΦΠΑ, οι οποίοι αποτελούν το 80 % περίπου των εσόδων της Κοινότητας, το Συνέδριο περιόρισε την εξέτασή του στην αξιολόγηση του κατάλληλου χαρακτήρα των διαδικασιών που εφαρμόζονται για την κατάρτιση των εν λόγω δεδομένων και την εξασφάλιση της σχετικής αξιοπιστίας τους.

1.25. Όπως αναφέρθηκε ήδη στην ετήσια έκθεση για το οικονομικό έτος 1992 (), το μακροοικονομικό μέγεθος του ΑΕΠ και η βάση επιβολής του ΦΠΑ δεν αποτελούν το προϊόν μιας παραδοσιακής λογιστικής, αλλά ενός στατιστικού συστήματος εθνικής λογιστικής που χρησιμοποιεί μακροοικονομικά δεδομένα. Ο διενεργούμενος στον τομέα αυτό έλεγχος ήταν κυρίως ποιοτικός, είχε δε ως στόχο την εκτίμηση της ποιότητας των συστημάτων και των διαδικασιών που τέθηκαν σε εφαρμογή για τον προσδιορισμό των εσόδων του είδους αυτού.

1.26. Ο έλεγχος είχε ιδίως ως στόχο την εκτίμηση της λειτουργίας των διαδικασιών που οδηγούν στην κατάρτιση των αριθμητικών στοιχείων του ΑΕΠ και της βάσης υπολογισμού του ΦΠΑ, πραγματοποιήθηκε δε στο επίπεδο της Επιτροπής και των αρμόδιων κεντρικών διοικητικών αρχών των κρατών μελών. Ο έλεγχος αυτός δεν αφορούσε την ακρίβεια των μακροοικονομικών δεδομένων στα οποία βασίζεται ο υπολογισμός των ιδίων πόρων ΑΕΠ και ΦΠΑ, και, επομένως, γνώμη που διατυπώνει το Συνέδριο στη DAS δεν αφορά την πλευρά αυτή.

ΟΙ ΚΑΝΟΝΕΣ ΚΑΙ Η ΜΕΘΟΔΟΛΟΓΙΑ ΕΛΕΓΧΟΥ ΠΟΥ ΕΠΕΛΕΞΕ ΤΟ ΣΥΝΕΔΡΙΟ

Έλεγχος που να καλύπτει το σύνολο των λογαριασμών και των πράξεων του οικονομικού έτους

1.27. Το Συνέδριο επέλεξε μέθοδο ελέγχου σύμφωνη με τους γενικά αποδεκτούς κανόνες για τον έλεγχο των λογαριασμών του δημοσίου (), η οποία συνεπάγεται ιδίως την εκτέλεση δοκιμαστικών ελέγχων που έχουν ως στόχο να εξασφαλίζουν για τα αποτελέσματα του ελέγχου του συνολική στατιστική αντιπροσωπευτικότητα και ισχυρό έρεισμα που να βασίζεται σε γεγονότα.

Μια πειραματική μέθοδος

1.28. Δεδομένου ότι δεν υπάρχει καμία εμπειρία όμοια με υποχρέωση του είδους αυτού για την έκδοση συνολικής δήλωσης, που να καλύπτει συγχρόνως την αξιοπιστία των λογαριασμών καθώς και τη νομιμότητα και την κανονικότητα των υποκειμένων πράξεων, το Συνέδριο υιοθέτησε ένα διερευνητικό τρόπο ενέργειας, που συνίσταται στη θέση σε εφαρμογή ελεγκτικών διαδικασιών προσαρμοσμένων στις εργασίες του, έχοντας ως στόχο:

- αφενός, την πραγματοποίηση πειραματισμού και αξιολόγησης των εν λόγω ελεγκτικών διαδικασιών, προκειμένου να εξαχθούν σχετικά με αυτές άμεσα διδάγματα και να επέλθουν οι βελτιώσεις που θα θεωρούνταν αναγκαίες για τον έλεγχο σχετικά με τα μεταγενέστερα οικονομικά έτη

και

- αφετέρου, να καταστεί δυνατό να διαθέτει το Συνέδριο έγκυρα αποτελέσματα δημοσιονομικού ελέγχου που να καθιστούν δυνατή τη στήριξη της DAS σχετικά με το οικονομικό έτος 1994.

Αξιολόγηση των συστημάτων

1.29. Το Συνέδριο, αφότου δημιουργήθηκε, αποφάσισε να υιοθετήσει, για τις ελεγκτικές του εργασίες, τη μέθοδο ελέγχου που βασίζεται στην ανάλυση των συστημάτων εσωτερικού ελέγχου. Η ανάλυση των συστημάτων αποσκοπεί, μεταξύ άλλων, με μείωση του όγκου των δοκιμαστικών ελέγχων επαλήθευσης που διενεργούνται στις πράξεις, στο να καταστεί δυνατή η αποτελεσματικότερη και οικονομικότερη χρησιμοποίηση των ελεγκτικών πόρων. Όσον αφορά τον έλεγχο στον οποίο βασίζεται η DAS που καλύπτει το σύνολο του προϋπολογισμού είναι αδύνατον, ιδίως στους πολύπλοκους τομείς όπου η διαχείριση ασκείται από κοινού με τα κράτη μέλη, να υπόκειται κάθε χρόνο σε εμπεριστατωμένες αξιολογήσεις το πλήθος των συστημάτων και των υποσυστημάτων που εμπλέκονται κατά τη διαχείριση και τον έλεγχο των κοινοτικών πράξεων. Εξάλλου, οι αξιολογήσεις συστημάτων που πραγματοποίησε μέχρι τώρα το Συνέδριο το οδήγησαν, κατά γενικό κανόνα, να διαπιστώσει σημαντικές ποιοτικές διαφορές στα πολυάριθμα συστήματα που έχουν τεθεί σε εφαρμογή και, κατά συνέπεια, για να προβεί το Συνέδριο σε εκτίμηση σχετικά με το σύνολο του πληθυσμού που ελέγχθηκε, δεν μπόρεσε να βασίσει σημαντικό μέρος της εμπιστοσύνης του στην ποιότητα των εν λόγω συστημάτων.

1.30. Κατά συνέπεια, η προσέγγιση που θεωρείται ως η οικονομικότερη για τον έλεγχο που συνδέεται με τη DAS, συνίστατο στον περιορισμό στο ελάχιστο της ανάλυσης που είναι αναγκαία για να γίνονται αντιληπτά τα συστήματα των οποίων άπτονται τα δείγματα που επελέγησαν (και τα οποία, εν πάση περιπτώσει, καλύπτουν τα σημαντικότερα πεδία δραστηριότητας που υπόκεινται στον έλεγχό του) και όχι στην καταβολή προσπάθειας για μείωση του όγκου των δοκιμαστικών ελέγχων σε συνάρτηση με τα συστήματα που διαπιστώθηκε ότι ήταν ικανοποιητικά.

1.31. Βεβαίως, εξακολουθούν να πραγματοποιούνται εμπεριστατωμένες αναλύσεις και αξιολογήσεις της ποιότητας των συστημάτων στο πλαίσιο των ειδικών δημοσιονομικών ελέγχων που αποφασίστηκε να πραγματοποιούνται εκ περιτροπής σε επιλεγόμενους τομείς. Όταν αυτές οι αναλύσεις και αξιολογήσεις, συνδυαζόμενες με τα αποτελέσματα των εργασιών που πραγματοποιούνται για στήριξη της DAS, θα οδηγήσουν στο να θεωρηθεί ότι είναι δυνατό να βασίζεται ένα μέρος της επιζητούμενης συνολικής εγγύησης σε συστήματα ελέγχου που θεωρούνται ως έγκυρα, θα μπορεί στη συνέχεια να πραγματοποιηθεί μείωση του μεγέθους των δειγμάτων των προς εξέταση πράξεων για τους οικείους τομείς.

Άμεσος έλεγχος των υποκειμένων πράξεων

1.32. Οι εργασίες για τη στήριξη της DAS περιλαμβάνουν, συγκεκριμένα, ένα πρόγραμμα άμεσου ελέγχου υποκειμένων πράξεων, έχοντας ως στόχο να εξακριβώνεται, σε όλα τα επίπεδα της διαχείρισης των κοινοτικών κεφαλαίων, δηλαδή από τους κεντρικούς λογαριασμούς της Επιτροπής μέχρι το επίπεδο των τελικών δικαιούχων και υποχρέων, η πραγματική υπόσταση και η νομιμότητα και η κανονικότητα των εν λόγω πράξεων, καθώς και η ακρίβεια της καταχώρισης των αντίστοιχων λογιστικών πράξεων στους λογαριασμούς.

1.33. Το Συνέδριο προέβη, σύμφωνα με τη μέθοδο στατιστικής δειγματοληψίας που παρατίθεται παρακάτω, σε επιλογή λογιστικών πράξεων από τους κεντρικούς λογαριασμούς των κοινοτικών οργάνων, κυρίως δε από το μηχανοργανωμένο σύστημα κεντρικής λογιστικής SINCOM της Επιτροπής. Στην περίπτωση των πράξεων που αφορούν τις δαπάνες του ΕΓΤΠΕ-Εγγυήσεις, η επιλογή αυτή πραγματοποιήθηκε βάσει των μηνιαίων δηλώσεων δαπανών των κρατών μελών, στις οποίες βασίζονται τα δεδομένα που έχουν καταχωρηθεί λογιστικά στους κοινοτικούς λογαριασμούς.

1.34. Η σχέση μεταξύ των δεδομένων που εμφαίνονται στους λογαριασμούς αυτούς και των υποκειμένων πράξεων δεν είναι συχνά άμεση. Πράγματι, στις περισσότερες περιπτώσεις, τα δεδομένα που έχουν καταχωρηθεί λογιστικά αντιστοιχούν σε μέγεθος δεδομένων που έχουν καταχωρηθεί λογιστικά σε κατώτερα επίπεδα διαχείρισης, κατά συνέπεια δε αφορούν ένα ιδιαίτερα κατακερματισμένο σύνολο υποκειμένων πράξεων. Επομένως, ο έλεγχος διεξήχθη έχοντας ως αφετηρία το κεντρικό επίπεδο διαχείρισης, σύμφωνα με μέθοδο που καθιστά δυνατή την παρακολούθηση, μέχρι το επίπεδο της βασικής διαχείρισης, την επιμέρους λογιστική πράξη που επελέγη από τους κοινοτικούς κεντρικούς λογαριασμούς και, κατά συνέπεια, την αντίστοιχη υποκείμενη πράξη, μέχρι το επίπεδο του τελικού δικαιούχου ή υποχρέου.

1.35. Όταν τα προγράμματα χρηματοδοτούνται από κοινού από την Κοινότητα και τα κράτη μέλη, ιδίως στον τομέα των διαρθρωτικών ταμείων, όπου το μεγαλύτερο μέρος των πληρωμών συνίσταται σε προπληρωμές/προκαταβολές, συχνά δεν υπάρχουν άμεσες σχέσεις μεταξύ μιας πληρωμής στο επίπεδο της Επιτροπής και των πληρωμών που πραγματοποιούνται στους τελικούς δικαιούχους, καθ' ον χρόνο το πρόγραμμα δεν έχει περατωθεί. Κατά συνέπεια, για να μπορέσει το Συνέδριο να αποφανθεί σχετικά με τη νομιμότητα και την κανονικότητα των υποκειμένων πράξεων, πραγματοποίησε την τυχαία δειγματοληψία του στις δαπάνες που δηλώθηκαν από τα κράτη μέλη προκειμένου να στηρίζονται οι αιτήσεις τους για προκαταβολές.

Η μέθοδος στατιστικής δειγματοληψίας

1.36. Η μέθοδος στατιστικής δειγματοληψίας που χρησιμοποιείται για να μπορούν να εξάγονται συμπεράσματα από τον έλεγχο που διενεργείται σχετικά με το σύνολο των λογαριασμών και των υποκειμένων πράξεων που αφορούν την DAS, συνίσταται στη μέθοδο της δειγματοληψίας σε νομισματικές μονάδες, που ονομάζεται παρακάτω μέθοδος MUS (Monetary unit sampling), η οποία από δημοσιονομική πλευρά αποτελεί μια μορφή δειγματοληψίας βασιζόμενη σε πιθανότητες λήψης δείγματος αναλογικές με το μέγεθος των πράξεων.

1.37. Όσον αφορά τις δαπάνες, ελήφθη χωριστό δείγμα, αφενός, για τις δαπάνες για τις οποίες έχουν αναληφθεί υποχρεώσεις - συμπεριλαμβανομένων των αναλήψεων υποχρεώσεων των προηγούμενων οικονομικών ετών που απομένουν να εκκαθαριστούν - και, αφετέρου, για τις καταβληθείσες δαπάνες. Όσον αφορά τα έσοδα, καταρτίστηκε δείγμα του είδους αυτού για τα έσοδα που προέρχονταν από τους παραδοσιακούς ιδίους πόρους. Όπως διευκρινίστηκε ήδη στα σημεία 1.24 μέχρι 1.26, όσον αφορά τους ιδίους πόρους ΦΠΑ και ΑΕΠ διενεργήθηκαν, λόγω της φύσης τους, έλεγχοι που περιλάμβαναν την αξιολόγηση των διαδικασιών και δοκιμαστικοί έλεγχοι αναλυτικής μορφής.

Κριτήρια που επελέγησαν από το Συνέδριο

1.38. Το Συνέδριο επέλεξε ως ελάχιστο αρχικό στόχο το να εξασφαλίζεται, εάν το αιτιολογούν τα αποτελέσματα των εργασιών του, με βαθμό εμπιστοσύνης 95 %, ότι τα πιθανά σφάλματα που θα θίγουν την αξιοπιστία των λογαριασμών ή τη νομιμότητα και την κανονικότητα των υποκειμένων πράξεων, δεν θα υπερβαίνουν συνολικά κατά 1 % σε αξία το ποσό αναφοράς που υιοθέτησε το Συνέδριο, στη συγκεκριμένη περίπτω- ση τον αρχικό γενικό προϋπολογισμό (δηλαδή 70 000 εκατ. ECU περίπου). Το κατώφλιο απαράδεκτου σφάλματος που απορρέει σχετικά είναι της τάξης των 700 εκατ. ECU.

Προσδιορισμός και χειρισμός των σφαλμάτων

1.39. Θεωρείται ως σφάλμα κάθε σφάλμα λογιστικής καταχώρισης και κάθε πράξη που δεν πραγματοποιήθηκε σύμφωνα με τις νομικές και κανονιστικές διατάξεις που ισχύουν. Δεδομένου ότι είναι δύσκολο, στον κοινοτικό τομέα, να χαραχθεί σαφές όριο μεταξύ των εννοιών της νομιμότητας και της κανονικότητας, και δεδομένου του γεγονότος ότι οι συνέπειες της μη τήρησής τους είναι οι ίδιες στο πλαίσιο της DAS, αποφασίστηκε να μην πραγματοποιείται διάκριση μεταξύ των δύο αυτών εννοιών και να διοργανώνονται οι εργασίες έτσι ώστε να εξακριβώνεται κατά πόσο οι πράξεις είναι συγχρόνως «νόμιμες και κανονικές». Οι έννοιες νομιμότητας/κανονικότητας που λαμβάνονται υπόψη είναι έννοιες που έχουν σχέση με την τήρηση του συνόλου των κοινοτικών διατάξεων και την τήρηση όσων από τις διατάξεις εφαρμόζονται αλλού, ιδίως ορισμένες εθνικές διατάξεις στα κράτη μέλη, ώστε να εξασφαλίζεται η συμμόρφωση με τις κοινοτικές διατάξεις.

1.40. Στο πλαίσιο της επεξεργασίας των αποτελεσμάτων του ελέγχου, πραγματοποιήθηκε ταξινόμηση των σφαλμάτων ανάλογα με το αν πλήττουν τη νομιμότητα/κανονικότητα των πράξεων ή την αξιοπιστία των λογαριασμών, ή ακόμη και τα δύο συγχρόνως. Εξάλλου, πραγματοποιήθηκε διάκριση μεταξύ των σφαλμάτων που πρέπει να χαρακτηρίζονται ως ουσιαστικά, διότι έχουν άμεσες επιπτώσεις είτε στην αξιοπιστία των λογαριασμών είτε στην αξία των υποκειμένων πράξεων και των σφαλμάτων που μπορούν να χαρακτηριστούν ως τυπικά διότι δεν έχουν άμεση επίπτωση, η οποία να μπορεί να υπολογιστεί, σε βάρος του κοινοτικού προϋπολογισμού. Σε κάθε μία από τις δύο κατηγορίες, τα σφάλματα ταξινομήθηκαν σε σοβαρά ή λιγότερο σοβαρά σφάλματα, μετά από ανάλυση των αρχών τις οποίες αφορούσαν και των γεγονότων που διαπιστώθηκαν. Μόνο τα σφάλματα που θεωρήθηκαν ως σοβαρά ελήφθησαν υπόψη για τη διατύπωση επιφυλάξεων στο πλαίσιο της DAS. Όσον αφορά τα σφάλματα το επίπεδο σοβαρότητας των οποίων θεωρήθηκε ότι ήταν χαμηλότερο, γνωστοποιήθηκαν () στους ενδιαφερόμενους διαχειριστές, συγκεκριμένα στην Επιτροπή και στα κράτη μέλη, προκειμένου να ληφθούν τα ενδεδειγμένα μέτρα. Τέλος, πραγματοποιήθηκε επίσης διάκριση ανάλογα με το αν τα σφάλματα απορρέουν από το επίπεδο της κεντρικής διαχείρισης της Επιτροπής ή από το επίπεδο τρίτου, συγκεκριμένα από τα κράτη μέλη.

1.41. Βάσει των αποτελεσμάτων των εργασιών που πραγματοποιήθηκαν σχετικά με τα αποτελέσματα των δειγμάτων, εξήχθησαν συνολικά συμπεράσματα, καθώς και συμπεράσματα κατά κατηγορία, προέλευση και επίπεδο σοβαρότητας των σφαλμάτων, που αφορούν το σύνολο των λογαριασμών και των πράξεων της Κοινότητας σχετικά με το οικονομικό έτος 1994. Εφαρμόζοντας τη μέθοδο στατιστικής παρέκτασης που επελέγη, πραγματοποιήθηκε η εκτίμηση του πιθανότερου σφάλματος που πλήττει τους λογαριασμούς και τις πράξεις του οικονομικού έτους και ελήφθη υπόψη το μέγιστο και ελάχιστο ποσό των σφαλμάτων σε συνάρτηση με το βαθμό εμπιστοσύνης που υιοθετήθηκε.

1.42. Παράλληλα με τα αποτελέσματα αυτά των οποίων έγινε παρέκταση, ελήφθη υπόψη ο αριθμός των γνωστών σφαλμάτων που πλήττουν το οικονομικό έτος 1994. Πρόκειται για τα σφάλματα που επισημάνθηκαν τόσο στις πράξεις που εμφαίνονται στα δείγματα όσο και σε πράξεις που εξετάστηκαν εκτός των δειγμάτων αυτών, καθώς και για τα σφάλματα που διαπιστώθηκαν στο πλαίσιο ελέγχων του Συνεδρίου, εκτός του ελέγχου που συνδέεται ειδικά με τη DAS. Τα σφάλματα που επισημάνθηκαν από άλλες ελεγκτικές υπηρεσίες δεν ενσωματώθηκαν στα ποσοστικά προσδιορισμένα αποτελέσματα ελέγχου που παρουσιάζονται στην παρούσα έκθεση, για τους λόγους που αναφέρονται στα σημεία 1.12 μέχρι 1.16 και 2.1 μέχρι 2.3.

1.43. Κατ' αυτό τον τρόπο, το Συνέδριο προτίθεται, σύμφωνα με το αίτημα που διατυπώθηκε από το Ευρωπαϊκό Κοινοβούλιο στις παρατηρήσεις του σχετικά με τη χορήγηση απαλλαγής για την εκτέλεση του γενικού προϋπολογισμού για το οικονομικό έτος 1993 (), να παρουσιάσει το αποτέλεσμα των εργασιών του κατά τρόπο ώστε να παρασχεθεί μια πλήρης, αντικειμενική και υπολογισμένη εικόνα της εκτέλεσης του προϋπολογισμού.

Οι λοιπές ελεγκτικές δραστηριότητες

1.44. Το Συνέδριο προέβη, επίσης, σε συμπληρωματικούς ελέγχους σχετικά με τις κυριότερες οριζόντιες πλευρές της εκτέλεσης του προϋπολογισμού (δημοσιονομικός ισολογισμός, λογιστική βάσει πληροφορικής, λογαριασμός διαχείρισης).

ΚΕΦΑΛΑΙΟ 2 Η διενέργεια του ελέγχου

2.0. ΠΙΝΑΚΑΣ ΠΕΡΙΕΧΟΜΕΝΩΝ Σημεία

Δυσχέρειες που αντιμετωπίστηκαν κατά τις ελεγκτικές εργασίες 2.1 - 2.10

Χρησιμοποίηση των εργασιών άλλων ελεγκτών 2.1 - 2.3

Δυσχέρειες σχετικές με το χρονοδιάγραμμα 2.4 - 2.6

Έλλειψη ευχερούς πρόσβασης στα στοιχεία που αφορούν τις υποκείμενες πράξεις 2.7 - 2.10

Οι ελεγκτικές εργασίες που πραγματοποιήθηκαν 2.11 - 2.22

Ελεγκτικές εργασίες σχετικά με τα έσοδα 2.11 - 2.12

Τα δείγματα πράξεων που εξετάστηκαν σχετικά με τις δαπάνες 2.13 - 2.17

Οι λοιπές εργασίες 2.18 - 2.22

Έλεγχος της γενικής λογιστικής και του ενοποιημένου δημοσιονομικού ισολογισμού της 31ης Δεκεμβρίου 1994 2.18 - 2.19

Καθολικοί έλεγχοι συνοχής 2.20

Επιθεώρηση του μηχανοργανωμένου συστήματος λογιστικής SINCOM 2.21 - 2.22

ΔΥΣΧΕΡΕΙΕΣ ΠΟΥ ΑΝΤΙΜΕΤΩΠΙΣΤΗΚΑΝ ΚΑΤΑ ΤΙΣ ΕΛΕΓΚΤΙΚΕΣ ΕΡΓΑΣΙΕΣ

Χρησιμοποίηση των εργασιών άλλων ελεγκτών

2.1. Το Συνέδριο δεν μπόρεσε, για τις εργασίες του που έχουν σχέση με τη DAS σχετικά με το οικονομικό έτος 1994, να βασιστεί παρά μόνο σε λίγες περιπτώσεις στις εργασίες που πραγματοποιήθηκαν από άλλους ελεγκτές, είτε στα κοινοτικά όργανα είτε στα κράτη μέλη.

2.2. Πράγματι, το Συνέδριο, κατά γενικό κανόνα, δεν διαθέτει πάντα επαρκή πληροφοριακά στοιχεία σχετικά με εργασίες του είδους αυτού, δηλαδή σχετικά με τους τομείς που καλύπτουν, τα αποτελέσματα στα οποία καταλήγουν και τα μέτρα που απορρέουν σχετικά. Εξάλλου, στις σπάνιες περιπτώσεις κατά τις οποίες τα πληροφοριακά αυτά στοιχεία θα ήταν επαρκή, κατά γενικό κανόνα δεν συγκεντρώνονται οι προϋποθέσεις όσον αφορά την προσέγγιση και τις διαδικασίες ελέγχου που εφαρμόζονται για τις εργασίες αυτές, ώστε να μπορεί το Συνέδριο να θεωρήσει τα αποτελέσματα αυτά, όπως έχουν, ως δικό του επίτευγμα και να τα λάβει υπόψη στο πλαίσιο της εκμετάλλευσης για στατιστικούς σκοπούς που εφαρμόζεται για τη DAS (βλέπε συγκεκριμένα σημεία 1.12 μέχρι 1.16).

2.3. Όσον αφορά τις εργασίες των Εθνικών Οργάνων Ελέγχου (ΕΟΕ), κατέστη σαφές ότι η μέθοδος ελέγχου των κοινοτικών δαπανών που εφαρμόζουν διαφέρει κατά πολύ από χώρα σε χώρα, τόσο στο επίπεδο των στόχων, των μεθόδων, της εμβέλειας και του βάθους όσο και της περιοδικότητας του ελέγχου. Δεδομένου ότι η δήλωση αξιοπιστίας που εκδίδει το Συνέδριο πρέπει να αφορά το σύνολο των πράξεων που αφορούν τον κοινοτικό προϋπολογισμό κατά τρόπο ομοιογενή, δεν κατέστη δυνατό να βασιστεί στις εργασίες των ΕΟΕ για να χορηγήσει τη DAS σχετικά με το 1994. Όταν αποδειχθεί ότι οι ελεγκτικές εργασίες των ΕΟΕ συμβιβάζονται με τους στόχους και τη μεθοδολογία του, το Συνέδριο θα επιδιώξει να βασίζεται στις εργασίες αυτές, με την προϋπόθεση ότι θα μπορεί να έχει ικανοποιητική πρόσβαση στα έγγραφα στα οποία βασίστηκαν οι εν λόγω εργασίες.

Δυσχέρειες σχετικές με το χρονοδιάγραμμα

2.4. Το χρονοδιάγραμμα που εφαρμόζεται σχετικά με τον έλεγχο για την έκδοση της DAS εμφανίζει μεγάλη στενότητα χρόνου, στο πλαίσιό του δε πρέπει να λαμβάνεται υπόψη η συγκέντρωση, κατά το τέλος του οικονομικού έτους, της εκτέλεσης μεγάλου μέρους των αναλήψεων υποχρεώσεων και των πληρωμών του ελεγχόμενου οικονομικού έτους, η ημερομηνία απόδοσης των λογαριασμών και η ημερομηνία αποστολής στην Επιτροπή του σχεδίου έκθεσης για στήριξη της DAS.

2.5. Ο έλεγχος για την έκδοση της DAS συνίσταται, συγκεκριμένα, στον έλεγχο αντιπροσωπευτικού δείγματος υποκειμένων πράξεων, η οριστική επισήμανση των οποίων δεν είναι δυνατή παρά μόνο μετά την εκτέλεση των τελευταίων αναλήψεων υποχρεώσεων και πληρωμών τις οποίες αφορούν, κατά το τέλος των συμπληρωματικών περιόδων που προβλέπει ο δημοσιονομικός κανονισμός (15 Ιανουαρίου του έτους ν+1 κατά κανόνα, αλλά και, για ορισμένες πράξεις, 31 Ιανουαρίου, ακόμη δε και τέλος Φεβρουαρίου). Εξάλλου, μολονότι οι εργασίες κατέστη δυνατό να αρχίσουν βάσει προσωρινών λογαριασμών διαχείρισης και ισολογισμών που μπόρεσε η Επιτροπή, πράγμα που ήταν ιδιαίτερα λυσιτελές, να παράσχει στο Συνέδριο εκ των προτέρων, η δήλωση αξιοπιστίας αφορά λογαριασμούς, οι οποίοι διαβιβάζονται στο Συνέδριο στην οριστική τους μορφή το αργότερο την 1η Μαΐου του έτους ν+1.

2.6. Για να μπορεί να χορηγείται η DAS ταυτοχρόνως με την ετήσια έκθεση, το αργότερο στις 15 Νοεμβρίου του έτους ν+1, μετά την κατ' αντιμωλία διαδικασία που επιτρέπει στους ελεγχόμενους που υπόκεινται στην απόφαση χορήγησης απαλλαγής (Επιτροπή και λοιπά ενδιαφερόμενα όργανα) να εκφράζονται σχετικά με τα αποτελέσματα των εργασιών, η διενέργεια του ελέγχου για τη στήριξη της DAS κατέστη αναγκαίο να συμπτυχθεί κατά τους πρώτους μήνες του έτους ν+1.

Έλλειψη ευχερούς πρόσβασης στα στοιχεία που αφορούν τις υποκείμενες πράξεις

2.7. Κατά γενικό κανόνα, είναι σπάνιο ή πολύ δύσκολο να υπάρχει πρόσβαση σε πλήρη στοιχεία σχετικά με τις υποκείμενες πράξεις στο επίπεδο των δικαιούχων (ή των υποχρέων) και, όταν αυτά είναι διαθέσιμα, η παρουσίασή τους ποικίλλει αισθητά από τομέα σε τομέα ή από κράτος μέλος σε κράτος μέλος. Κατά το Συνέδριο, η αποδοτικότητα και η αποτελεσματικότητα της διαχείρισης και του ελέγχου των κοινοτικών πράξεων, είτε πραγματοποιούνται από την Επιτροπή είτε από εθνικούς οργανισμούς, καθώς και του ελέγχου του Συνεδρίου, αποδεικνύεται ότι είναι ιδιαίτερα μειωμένες.

2.8. Τα δύο τρίτα περίπου των δαπανών του γενικού προϋπολογισμού των Κοινοτήτων αφορούν μέτρα (ιδίως στο πλαίσιο του ΕΓΤΠΕ και των διαρθρωτικών ταμείων), η διαχείριση των οποίων είναι επιμερισμένη μεταξύ της Επιτροπής και των κρατών μελών. Το ένα τέταρτο περίπου των ιδίων πόρων των Κοινοτήτων συνίσταται σε δασμούς και γεωργικές εισφορές, που ονομάζονται κοινώς παραδοσιακοί ίδιοι πόροι και εισπράττονται από τα κράτη μέλη. Οι πράξεις στις οποίες βασίζονται οι κοινοτικοί λογαριασμοί στους εν λόγω τομείς είναι πολύ διασκορπισμένες στο σύνολο των Κοινοτήτων, η δε διαχείρισή τους ασκείται από διαφόρων ειδών οργανισμούς, στο εθνικό, περιφερειακό ή τοπικό επίπεδο στα κράτη μέλη.

2.9. Κατά συνέπεια, τα δεδομένα σχετικά με τις εν λόγω πράξεις τυγχάνουν επεξεργασίας στο πλαίσιο πολυάριθμων συστημάτων, πολύπλοκων κατά γενικό κανόνα, τα οποία δεν λειτουργούν όλα βάσει πληροφορικής και παρουσιάζονται με πολύ διαφορετικές μορφές. Ακόμη και στους τομείς του ΕΓΤΠΕ-Εγγυήσεις και των δασμών, όπου, εξ ορισμού, οι πράξεις εμπίπτουν εξ ολοκλήρου στην αρμοδιότητα της Ευρωπαϊκής Κοινότητας, τα δεδομένα συλλέγονται σε συστήματα που έχουν επινοηθεί για εθνικές ανάγκες και τα οποία, μερικές φορές, δεν εγγυώνται ότι υπάρχει σαφής σχέση με τις δηλώσεις που υποβάλλονται στην Επιτροπή για αιτιολόγηση κοινοτικής χρηματοδότησης. Στον τομέα των διαρθρωτικών ταμειών, όπου οι ενέργειες συγχρηματοδοτούνται από δημόσιους οργανισμούς των κρατών μελών, διαπιστώνεται συχνά ότι δεν υπάρχουν καθόλου πλήρη στοιχεία που να εμφανίζονται με συνοχή ή ακόμη, όταν τα εν λόγω στοιχεία υφίστανται, ότι είναι πολύ δύσκολο να ληφθούν. Υπό τις περιστάσεις αυτές, είναι ιδιαίτερα δύσκολο να τεθεί σε εφαρμογή μια διοικητική και λογιστική διαχείριση καθώς και αποδοτικές και αποτελεσματικές τεχνικές ελέγχου, όπως εκείνες που βασίζονται στην ανάλυση των κινδύνων.

2.10. Σύμφωνα με το Συνέδριο, θα έπρεπε να είναι δυνατό να λαμβάνονται μέτρα για την ορθολογιστική οργάνωση των δεδομένων που καταχωρούνται στα κράτη μέλη σχετικά με τις κοινοτικές πράξεις και την ενοποίησή τους στο πλαίσιο συστημάτων πληροφορικής όπου να υπάρχει εύκολη πρόσβαση, τα οποία θα ανταποκρίνονται στις ανάγκες των εθνικών διοικητικών υπηρεσιών, της Επιτροπής και του Συνεδρίου. Στον «αιώνα της πληροφόρησης», η τάση για μεγαλύτερη αποκέντρωση και το γεγονός ότι η διαχείριση των κοινοτικών πράξεων επιμερίζεται μεταξύ των κρατών μελών, δεν αποτελούν φραγμούς για τη διάθεση πλήρων στοιχείων που να είναι σχετικά λεπτομερή προκειμένου να χρησιμοποιούνται από τους εθνικούς οργανισμούς στους οποίους έχει ανατεθεί η καθημερινή διαχείριση και ο έλεγχος των εν λόγω πράξεων, καθώς και από την Επιτροπή και το Ελεγκτικό Συνέδριο, που φέρουν την τελική ευθύνη.

ΟΙ ΕΛΕΓΚΤΙΚΕΣ ΕΡΓΑΣΙΕΣ ΠΟΥ ΠΡΑΓΜΑΤΟΠΟΙΗΘΗΚΑΝ

Ελεγκτικές εργασίες σχετικά με τα έσοδα

2.11. Οι ίδιοι πόροι διαιρούνται σε δύο μεγάλες κατηγορίες:

- στους παραδοσιακούς ιδίους πόρους - οι οποίοι εισπράττονται αμέσως από τον κοινοτικό υπόχρεο και υποδιαιρούνται σε δύο μεγάλες κατηγορίες: αφενός, στους δασμούς και τις γεωργικές εισφορές και, αφετέρου, στις εισφορές του τομέα της ζάχαρης 7

- στους πόρους ΦΠΑ και ΑΕΠ, το ποσό των οποίων καθορίζεται ευρέως με μακροοικονομικά στατιστικά στοιχεία.

2.12. Όσον αφορά το σύνολο των ιδίων πόρων, διενεργήθηκαν διεξοδικοί έλεγχοι σχετικά με την αξιοπιστία, τη νομιμότητα/κανονικότητα και την ακρίβεια των λογαριασμών της Επιτροπής. Όσον αφορά τους παραδοσιακούς ιδίους πόρους, η εξέταση των λογαριασμών της Επιτροπής συμπληρώθηκε με την επιλογή, σύμφωνα με την ίδια μέθοδο στατιστικής δειγματοληψίας που χρησιμοποιήθηκε για τις δαπάνες, ενός δείγματος 119 πράξεων που υποβλήθηκαν σε έλεγχο μέχρι το επίπεδο των υποκειμένων πράξεων στα κράτη μέλη. Όπως εξηγήθηκε ήδη στα σημεία 1.24 μέχρι 1.26, όσον αφορά τους πόρους ΦΠΑ και ΑΕΠ, οι έλεγχοι αφορούσαν μόνο την ποιότητα των διαδικασιών που τέθηκαν σε εφαρμογή για τον προσδιορισμό τους.

Τα δείγματα πράξεων που εξετάστηκαν σχετικά με τις δαπάνες

2.13. Το Συνέδριο προέβη, σχετικά με τις δαπάνες, όπως έπραξε και σχετικά με τους παραδοσιακούς ίδιους πόρους, στον άμεσο έλεγχο πράξεων που επελέγησαν τυχαία σύμφωνα με τη μέθοδο στατιστικής δειγματοληψίας που εφαρμόζει.

2.14. Όσον αφορά τις δαπάνες, ο συνολικός αριθμός των υποκειμένων πράξεων στο τελικό επίπεδο, οι οποίες υποβλήθηκαν κατ' αυτό τον τρόπο στον έλεγχο, ανέρχεται σε 1 432 από τις οποίες 563 αφορούν πληρωμές, 632 αφορούν αναλήψεις υποχρεώσεων που πραγματοποιήθηκαν κατά τη διάρκεια του οικονομικού έτους και 237 αφορούν αναλήψεις υποχρεώσεων που απέμεναν για εκκαθάριση στην αρχή του οικονομικού έτους. Η μέθοδος επιλογής αναλογικά με το μέγεθος που υιοθετήθηκε κατέληξε επίσης, σύμφωνα με τις αναλύσεις του Συνεδρίου, σε δείγματα η δομή των οποίων, όσον αφορά την κατανομή κατά τομείς του προϋπολογισμού ή κατά γεωγραφικές περιοχές, προσεγγίζει τη δομή των συνολικών πληθυσμών από τους οποίους αντλήθηκαν.

2.15. Ο έλεγχος συνίστατο στην εξέταση της νομιμότητας/κανονικότητας των εν λόγω πράξεων καθώς και της ακρίβειας της καταχώρησης των αντίστοιχων λογιστικών πράξεων σε όλα τα επίπεδα της διαχείρισης των δραστηριοτήτων που καλύπτει ο κοινοτικός προϋπολογισμός, δηλαδή από το επίπεδο κεντρικής διαχείρισης της Επιτροπής μέχρι, όταν αυτό αποδεικνύεται αναγκαίο, το επίπεδο των τελικών δικαιούχων.

2.16. Στο επίπεδο της κεντρικής διαχείρισης της Επιτροπής, ο έλεγχος αυτός κάλυψε, από οικονομική πλευρά, σημαντικό αριθμό από τις πράξεις του οικονομικού έτους. Κατ' αυτό τον τρόπο, το καθαρό συνολικό ποσό των πληρωμών που εξετάστηκαν ανέρχεται σε 21 500 εκατ. ECU περίπου, δηλαδή σχεδόν στο 36 % των συνολικών πληρωμών του οικονομικού έτους. Όσον αφορά τις υποχρεώσεις που αναλήφθηκαν κατά τη διάρκεια του οικονομικού έτους, το καθαρό αυτό ποσό ανέρχεται σε 30 000 εκατ. ECU περίπου, δηλαδή σχεδόν στο 44 % της συνολικής αξίας των αναλήψεων υποχρεώσεων του οικονομικού έτους. Όσον αφορά τις αναλήψεις υποχρεώσεων που απέμεναν να εκκαθαριστούν από τα προηγούμενα οικονομικά έτη, οι εργασίες αφορούσαν συνολικά 4 200 εκατ. ECU περίπου, δηλαδή σχεδόν το 15 % της συνολικής αξίας των εν λόγω αναλήψεων υποχρεώσεων.

2.17. Στο επίπεδο των υποκειμένων πράξεων, το χρηματοοικονομικό σύνολο που πράγματι ελέγχθηκε είναι σημαντικά χαμηλότερο, εφόσον, στην περίπτωση των περισσότερων από τις πράξεις που επελέγησαν στο κεντρικό επίπεδο, αντιστοιχούν κάθε φορά πολυάριθμες υποκείμενες πράξεις, από τις οποίες, σε κάθε περίπτωση, τουλάχιστον μία αποτέλεσε το αντικείμενο εμπεριστατωμένου ελέγχου.

Οι λοιπές εργασίες

Έλεγχος της γενικής λογιστικής και του ενοποιημένου δημοσιονομικού ισολογισμού της 31ης Δεκεμβρίου 1994

2.18. Οι έλεγχοι που διενήργησε το Συνέδριο προκειμένου να επιτευχθούν οι γενικοί ελεγκτικοί στόχοι που καθορίστηκαν στον τομέα αυτό, συνίστανται κυρίως:

- στον έλεγχο, στο πλαίσιο του συστήματος ταμιακών διαθεσίμων και της γενικής λογιστικής, των πράξεων πληρωμών που επιλέγονται μέσα από ένα κεντρικό δείγμα 7

- στην εξέταση των κυριότερων θέσεων του ενεργητικού και του παθητικού που αναφέρονται στους δημοσιονομικούς ισολογισμούς των κοινοτικών οργάνων και του ενοποιημένου δημοσιονομικού ισολογισμού της Ευρωπαϊκής Ένωσης, καθώς και άλλων θέσεων κατ' επιλογή 7

- στον έλεγχο της συνέπειας των στοιχείων της γενικής λογιστικής και του ενοποιημένου δημοσιονομικού ισολογισμού με τα στοιχεία που περιλαμβάνονται στη βοηθητική λογιστική ή προέρχονται από άλλες υπηρεσίες.

2.19. Οι έλεγχοι αυτοί συνίσταντο στην εξακρίβωση της συμφωνίας των δημοσιονομικών ισολογισμών με τα λογιστικά βιβλία, της πραγματικής υπόστασης των διαφόρων στοιχείων ενεργητικού και παθητικού, της νομιμότητας/κανονικότητας των πράξεων, της ειλικρίνειας των δημοσιονομικών καταστάσεων και της τήρησης των γενικά αποδεκτών λογιστικών αρχών, όταν αυτές εφαρμόζονται στο δημόσιο τομέα.

Καθολικοί έλεγχοι συνοχής

2.20. Το Συνέδριο εξακολούθησε να εφαρμόζει πρόγραμμα για την παραγωγή, μέσω εξοπλισμού πληροφορικής, των γραφικών παραστάσεων της ετήσιας έκθεσης για το οικονομικό έτος 1994, βάσει των αρχείων σε μαγνητικό μέσο που περιλαμβάνουν τα βασικά λογιστικά δεδομένα. Το Συνέδριο προβαίνει, στην περίπτωση αυτή, σε καθολική συμφωνία που του επιτρέπει, στο πλαίσιο της DAS, να εξετάζει κατά πόσο είναι πλήρη τα πληροφοριακά στοιχεία που εμφαίνονται στο λογαριασμό διαχείρισης της Επιτροπής και να εξακριβώσει τη συμφωνία τους με τα δεδομένα στα οποία βασίζονται οι λογαριασμοί του κεντρικού συστήματος λογιστικής SINCOM.

Επιθεώρηση του μηχανοργανωμένου συστήματος λογιστικής SINCOM

2.21. Εξάλλου, το Συνέδριο προέβη σε έλεγχο των δεδομένων σχετικά με τις δαπάνες του προϋπολογισμού που παρήγαγε το μηχανοργανωμένο σύστημα λογιστικής SINCOM, θέτοντας σε εφαρμογή σειρά δοκιμαστικών ελέγχων προοριζόμενων να εξακριβώσουν κατά πόσο τα στοιχεία που έχουν εισαχθεί στο σύστημα SINCOM είναι τα ορθά, κατά πόσο έτυχαν ορθής επεξεργασίας τόσο από το μηχανοργανωμένο σύστημα όσο και από τις χειρόγραφες παρεμβάσεις των υπαλλήλων που είναι εξουσιοδοτημένοι να παρεμβαίνουν στο σύστημα και κατά πόσο έχουν ανακεφαλαιωθεί πιστά στους λογαριασμούς προϋπολογιστικών δαπανών της Επιτροπής.

2.22. Οι εργασίες αυτές επέτρεψαν επίσης το Συνέδριο να εξακριβώσει εάν τα δείγματα MUS είναι αντιπροσωπευτικά της βάσης από την οποία έχουν εξαχθεί, με σύγκριση των αποτελεσμάτων των δοκιμαστικών ελέγχων του σχετικά με το σύνολο των δεδομένων που εμφαίνονται στη βάση SINCOM με τα αποτελέσματα των ίδιων δοκιμαστικών ελέγχων που πραγματοποιήθηκαν σχετικά με τα δείγματα MUS.

ΚΕΦΑΛΑΙΟ 3 Τα αποτελέσματα του ελέγχου

3.0. ΠΙΝΑΚΑΣ ΠΕΡΙΕΧΟΜΕΝΩΝ Σημεία

Γενικό συμπέρασμα 3.1

Όσον αφορά την αξιοπιστία των λογαριασμών 3.2 - 3.100

Ενοποιημένος λογαριασμός διαχείρισης 3.2

Επιφυλάξεις σχετικές με τον ενοποιημένο λογαριασμό διαχείρισης 3.3 - 3.43

Λογιστική καταχώρηση εσόδων και δαπανών με τη μορφή αρνητικών πράξεων 3.3 - 3.4

Λογιστική καταχώρηση των προπληρωμών/προκαταβολών 3.5 - 3.14

Μη εγγραφή των δαπανών του ΕΓΤΠΕ-Εγγυήσεις 3.15 - 3.17

Οι λογιστικές αναλήψεις υποχρεώσεων που δεν αντιστοιχούν πλέον σε νομικές υποχρεώσεις 3.18 - 3.26

Άλλες παρατηρήσεις σχετικές με τον ενοποιημένο λογαριασμό διαχείρισης 3.27

Τελική κατάρτιση των λογαριασμών του προϋπολογισμού 3.28 - 3.32

Το σύστημα λογιστικής SINCOM 3.33 - 3.41

Υπόλοιπο του οικονομικού έτους 3.42 - 3.43

Ο ενοποιημένος δημοσιονομικός ισολογισμός της Ευρωπαϊκής Ένωσης 3.44 - 3.100

Εναρμόνιση των λογιστικών μεθόδων 3.47 - 3.51

Ο δημοσιονομικός ισολογισμός της Επιτροπής 3.52 - 3.91

Παρατηρήσεις σχετικές με την εκτέλεση και τη λογιστική καταχώρηση των πληρωμών 3.52

Επιφυλάξεις σχετικές με τα ενσώματα πάγια στοιχεία (Βρυξέλλες, Λουξεμβούργο και αντιπροσωπείες) 3.53 - 3.61

Ακίνητα Βρυξελλών 3.56

Προπληρωμές και προκαταβολές σχετικά με ενσώματα πάγια στοιχεία (ακίνητα υπό απόκτηση) 3.57 - 3.58

Κινητά αγαθά Βρυξελλών 3.59 - 3.60

Κινητά αγαθά εκτός Κοινότητας 3.61

Παρατηρήσεις σχετικές με τις συμμετοχές και τα δάνεια 3.62

Παρατηρήσεις σχετικές με τους τραπεζικούς λογαριασμούς 3.63 - 3.69

Η τραπεζική λογιστική 3.63

Ειδικός τραπεζικός λογαριασμός 3.64 - 3.65

Έλεγχος των τραπεζικών συμφωνιών (Nostro) 3.66 - 3.69

Παρατηρήσεις σχετικές με τις πάγιες προκαταβολές 3.70

Επιφυλάξεις σχετικές με τις απαιτήσεις από τα κράτη μέλη 3.71 - 3.76

Χωριστές λογιστικές σχετικά με τους δασμούς και τις γεωργικές εισφορές 3.71 - 3.73

Απαιτήσεις σε σχέση με την εκκαθάριση των λογαριασμών του ΕΓΤΠΕ-Εγγυήσεις 3.74 - 3.76

Παρατηρήσεις σχετικές με τις πιθανές απαιτήσεις που έχουν σχέση με τη διαπίστωση περιπτώσεων απάτης και παρατυπιών 3.77 - 3.80

Επιφυλάξεις σχετικές με τον πραγματικό όγκο των αναλήψεων υποχρεώσεων εκτός ισολογισμού 3.81 - 3.90

Αποφάσεις και υποχρεώσεις πολυετούς χαρακτήρα 3.82 - 3.84

Χρονική απόκλιση της λογιστικής περιόδου σχετικά με το ΕΓΤΠΕ-Εγγυήσεις 3.85 - 3.87

Εγγύηση που χορηγήθηκε για τραπεζική πίστωση 3.88 - 3.89

Αναλήψεις υποχρεώσεων σχετικές με τις πράξεις νομισματικών συναλλαγών (swaps) 3.90

Παρατηρήσεις σχετικές με τις επεξηγηματικές σημειώσεις που αφορούν το δημοσιονομικό ισολογισμό 3.91

Οι δημοσιονομικοί ισολογισμοί των λοιπών κοινοτικών οργάνων και οργανισμών 3.92 - 3.100

Επιφυλάξεις σχετικές με τα ενσώματα πάγια στοιχεία 3.92 - 3.99

Παρατηρήσεις σχετικές με τους τραπεζικούς λογαριασμούς 3.100

Όσον αφορά τη νομιμότητα/κανονικότητα των υποκείμενων πράξεων 3.101 - 3.151

Οι πράξεις που αφορούν τα έσοδα 3.101 - 3.121

Οι παραδοσιακοί ίδιοι πόροι 3.101 - 3.113

Δασμοί και γεωργικές εισφορές 3.104 - 3.109

Εισφορές του τομέα της ζάχαρης 3.110 - 3.113

Οι ίδιοι πόροι που βασίζονται στο ΦΠΑ και στο ΑΕΠ 3.114 - 3.121

Ο ίδιος πόρος που βασίζεται στο ΦΠΑ 3.115 - 3.116

Ο ίδιος πόρος που βασίζεται στο Ακαθάριστο Εθνικό Προϊόν (ΑΕΠ) 3.117 - 3.121

Το Ακαθάριστο Εθνικό Προϊόν (ΑΕΠ) ως φορολογική βάση 3.117 - 3.119

Ο ίδιος πόρος που βασίζεται στο ΑΕΠ (συμπληρωματικός πόρος) 3.120 - 3.121

Οι πράξεις που αφορούν τις δαπάνες 3.122 - 3.151

Περιπτώσεις δαπανών για τις οποίες το Συνέδριο δεν μπορεί να παράσχει διαβεβαίωση 3.122 - 3.136

Αδυναμία ελέγχου ορισμένων δαπανών του ΕΓΤΠΕ-Εγγυήσεις 3.123 - 3.129

Στη Δανία 3.123 - 3.126

Στο Ηνωμένο Βασίλειο 3.127 - 3.128

Στην Ισπανία 3.129

Απουσία κατάλληλης διαδρομής ελέγχου 3.130 - 3.132

Συστήματα ιδιαιτέρως μη αξιόπιστα και επιρρεπή σε σφάλματα 3.133 - 3.134

Έλλειψη βεβαιότητας για διάφορους λόγους 3.135 - 3.136

Σφάλματα που επηρεάζουν τη νομιμότητα/κανονικότητα των δαπανών 3.137 - 3.151

Σφάλματα που επηρεάζουν τη νομιμότητα/κανονικότητα των αναλήψεων υποχρεώσεων που πραγματοποιήθηκαν κατά τη διάρκεια του οικονομικού έτους 3.139 - 3.143

Ουσιαστική νομιμότητα/κανονικότητα σχετικά με τις αναλήψεις υποχρεώσεων 3.139

Τυπικά σφάλματα νομιμότητας/κανονικότητας σχετικά με τις αναλήψεις υποχρεώσεων 3.140 - 3.143

Σφάλματα που επηρεάζουν τη νομιμότητα/κανονικότητα των υποκειμένων πράξεων για τις πληρωμές 3.144 - 3.151

Ουσιαστικά σφάλματα νομιμότητας/κανονικότητας σχετικά με τις πληρωμές 3.144 - 3.147

Τυπικά σφάλματα νομιμότητας/κανονικότητας σχετικά με τις πληρωμές 3.148 - 3.151

ΓΕΝΙΚΟ ΣΥΜΠΕΡΑΣΜΑ

3.1. Το Συνέδριο είναι της γνώμης ότι:

i)Οι λογαριασμοί που καταρτίστηκαν στις 31 Δεκεμβρίου 1994 αντικατοπτρίζουν ορθά τα έσοδα και τις δαπάνες, καθώς και τη δημοσιονομική κατάσταση της Ένωσης 7 εντούτοις, η ενημερωτική αξία αυτών των λογαριασμών πρέπει να βελτιωθεί σχετικά με πολλά σημαντικά θέματα, τα οποία συνεπάγονται τη διατύπωση επιφυλάξεων από το Συνέδριο 7

ii)με την εξέταση των εσόδων που καταχωρήθηκαν στους λογαριασμούς, σχετικά με τους παραδοσιακούς ιδίους πόρους, δεν αποκαλύφθηκαν σημαντικά σφάλματα 7 εντούτοις, είναι προφανές ότι δεν είναι δυνατό να δοθεί διαβεβαίωση ότι δηλώθηκαν πράγματι όλες οι φορολογήσιμες εισαγωγές και ότι συνεπήχθησαν τα αντίστοιχα έσοδα 7

iii)όσον αφορά τις δαπάνες, υπάρχουν πάρα πολλά σφάλματα στις πράξεις στις οποίες βασίζονται οι πληρωμές που είναι εγγεγραμμένες στους λογαριασμούς για να μπορέσει το Συνέδριο να δώσει θετική συνολική διαβεβαίωση σχετικά με τη νομιμότητα των εν λόγω πράξεων.

ΟΣΟΝ ΑΦΟΡΑ ΤΗΝ ΑΞΙΟΠΙΣΤΙΑ ΤΩΝ ΛΟΓΑΡΙΑΣΜΩΝ

Ενοποιημένος λογαριασμός διαχείρισης

3.2. Ο ενοποιημένος λογαριασμός διαχείρισης απεικονίζει ορθά τα έσοδα και τις δαπάνες της Ένωσης, συνεπάγεται όμως τη διατύπωση των παρακάτω επιφυλάξεων.

Επιφυλάξεις σχετικές με τον ενοποιημένο λογαριασμό διαχείρισης

Λογιστική καταχώρηση εσόδων και δαπανών με τη μορφή αρνητικών πράξεων

3.3. Ο συνολικός όγκος των πληρωμών διαμορφώθηκε, λόγω των πραγματικών αρνητικών εσόδων και πληρωμών, σε 63 580,8 εκατ. ECU αντί των 60 304,8 εκατ. ECU που εμφαίνονται στο λογαριασμό διαχείρισης.

3.4. Το Συνέδριο επέκρινε πάντα την εγγραφή εσόδων ως αρνητικές δαπάνες και δαπανών ως αρνητικά έσοδα. Η πράξη αυτή, μολονότι οι αντίστοιχες πράξεις προβλέπονται από κοινοτικές κανονιστικές ρυθμίσεις, η δε αρνητική εγγραφή τους - με πρωτοβουλία της Επιτροπής - γίνεται αποδεκτή κατά την έγκριση του προϋπολογισμού, επηρεάζει εξίσου την ενημερωτική αξία των λογαριασμών. Ορισμένες εγκρίσεις εσόδων και ορισμένες εγκρίσεις δαπανών εξακολουθούν να παρουσιάζονται και μετά να καταχωρούνται λογιστικά ως αρνητικές αξίες, κυρίως δε τίποτε δεν ενημερώνει τον αναγνώστη των λογαριασμών για τη συνολική επίπτωσή τους. Στο επίπεδο της εκτέλεσης του προϋπολογισμού, τα αρνητικά έσοδα και οι αρνητικές δαπάνες αντιπροσωπέυουν 1 472,4 εκατ. ECU (έξοδα είσπραξης των παραδοσιακών ιδίων πόρων) και 1 803,6 εκατ. ECU (αρνητικές δαπάνες του ΕΓΤΠΕ-Εγγυήσεις) αντίστοιχα.

Λογιστική καταχώρηση των προπληρωμών/προκαταβολών

3.5. Τα λογιστικά πληροφοριακά στοιχεία σχετικά με πληρωμές ύψους 13 000 εκατ. ECU που πραγματοποιήθηκαν κατά το 1994, οι οποίες στην πραγματικότητα συνίστανται σε προπληρωμές/προκαταβολές, δεν παρουσιάζονται χωριστά στον τόμο IV.

3.6. Οι προπληρωμές/προκαταβολές που πραγματοποιήθηκαν στο πλαίσιο της εκτέλεσης του γενικού προϋπολογισμού κατά το 1994, οι οποίες απομένουν να τακτοποιηθούν κατά τα επόμενα έτη, αντιπροσωπεύουν περίπου 13 000 εκατ. ECU από ένα σύνολο πληρωμών ύψους 22 825,8 εκατ. ECU για τους τίτλους B2 μέχρι B7 (επιχειρησιακός προϋπολογισμός εκτός από το ΕΓΤΠΕ- Εγγυήσεις). Μολονότι η Επιτροπή εισήγαγε ορισμένα συμπληρωματικά πληροφοριακά στοιχεία στις δημοσιονομικές καταστάσεις σχετικά με το οικονομικό έτος 1994, οι εν λόγω καταστάσεις δεν δείχνουν μέχρι ποιο βαθμό η εκτέλεση (στο επίπεδο των δικαιούχων) του γενικού προϋπολογισμού δεν είναι οριστική.

3.7. Σε σημαντικούς τομείς των επιχειρησιακών δαπανών του μέρους B του γενικού προϋπολογισμού, κυρίως στους τομείς των διαρθρωτικών ταμείων, της αναπτυξιακής βοήθειας καθώς και της έρευνας και της ενέργειας, αρκετές πληρωμές του προϋπολογισμού πραγματοποιούνται με τον όρο ότι ορισμένα κριτήρια θα τηρηθούν μεταγενέστερα. Συχνά πρόκειται για προπληρωμές/προκαταβολές που αντιπροσωπεύουν καθορισμένο ποσοστό της συνολικής δαπάνης που προβλέπεται για συγκεκριμένη πράξη. Σε πάρα πολλές περιπτώσεις, μετά από μια πρώτη προκαταβολή, ακολουθούν πολλές άλλες.

3.8. Όταν η οικεία πράξη (στο επίπεδο του προγράμματος ή του σχεδίου) έχει περατωθεί, συχνά αφού έχουν παρέλθει πολλά χρόνια μετά την πρώτη καταβολή στο πλαίσιο των προπληρωμών/προκαταβολών και όταν έχουν τηρηθεί όλα τα ισχύοντα κριτήρια, πραγματοποιείται η τελική πληρωμή, οι δε προηγούμενες προπληρωμές/προκαταβολές μπορεί να θεωρηθεί ότι έχουν τακτοποιηθεί.

3.9. Η Επιτροπή εισήγαγε, στον τόμο IV των δημοσιονομικών καταστάσεων για το οικονομικό έτος 1994, δύο πίνακες (αριθ. 12 και 13) οι οποίοι παρέχουν συμπληρωματικά πληροφοριακά στοιχεία στο πλαίσιο των πολυετών αναλήψεων υποχρεώσεων, σχετικά με τις οποίες απομένουν ακόμη να πραγματοποιηθούν πληρωμές. Στους πίνακες αυτούς παρουσιάζονται, αντίστοιχα, το ποσό των προπληρωμών/προκαταβολών (που καταβλήθηκαν από το 1990 και μετά), οι οποίες δεν είχαν τακτοποιηθεί ακόμη κατά τα τέλη του 1994, καθώς και το ποσό των πληρωμών (προκαταβολές και τελικές πληρωμές) που τακτοποιήθηκαν κατά τη διάρκεια του οικονομικού έτους.

3.10. Το μέγεθος των ποσών (τουλάχιστον 45 000 εκατ. ECU) των προπληρωμών/προκαταβολών που δεν είχαν τακτοποιηθεί κατά το τέλος του 1994, δεν θα πρέπει να ερμηνεύεται κατ' ανάγκη ως ένδειξη ανεπαρκούς διαχείρισης. Το νομικό πλαίσιο στο οποίο εντάσσεται η διαχείριση των εν λόγω κοινοτικών κεφαλαίων καθιστά αναπόφευκτη την ύπαρξη σημαντικών ποσών προσωρινών δαπανών. Τα πληροφοριακά αυτά στοιχεία ενημερώθηκαν χάρη στην εισαγωγή στο λογιστικό σύστημα SINCOM, μετά από συστάσεις που είχε διατυπώσει προ πολλού το Συνέδριο, πληροφοριακών στοιχείων που δείχνουν τη φύση των διαφόρων πράξεων πληρωμών.

3.11. Η Επιτροπή έλαβε αυτά τα μέτρα, κυρίως, για να μπορέσει να βελτιώσει την παρακολούθηση της καταβολής των προπληρωμών/προκαταβολών. Σχετικά με το θέμα αυτό πρέπει να εκφράσουμε την ικανοποίησή μας, κυρίως λαμβανομένων υπόψη των προβλημάτων που καταδείχθηκαν όταν το Συνέδριο εξέτασε, για τελευταία φορά, το θέμα της επανείσπραξης των οφειλόμενων στην Κοινότητα ποσών ().

3.12. Μολονότι το γεγονός ότι στους ετήσιους λογαριασμούς συμπεριελήφθησαν ορισμένα πληροφοριακά στοιχεία σχετικά με την καταβολή προκαταβολών που δεν έχουν τακτοποιηθεί ακόμη αποτελεί αναμφισβήτητα κάποια πρόοδο, αληθεύει εντούτοις ότι το Συνέδριο εξακολουθεί να θεωρεί ότι τόσο η ενημέρωση όσο και η παρουσίαση που γίνεται επί του παρόντος των εν λόγω πράξεων δεν είναι ακόμη ικανοποιητικές, διότι οι δημοσιονομικές καταστάσεις των Κοινοτήτων δεν παρέχουν κάθε αναγκαίο πληροφοριακό στοιχείο προκειμένου να εκτιμάται πλήρως μέχρι ποιο βαθμό εξακολουθεί να μην είναι οριστική η εκτέλεση του γενικού προϋπολογισμού των Κοινοτήτων για το οικονομικό έτος, καθώς και για τα προηγούμενα οικονομικά έτη.

3.13. Τα λοιπά αναγκαία πληροφοριακά στοιχεία είναι τα εξής:

i)η αναλογία των προπληρωμών/προκαταβολών στο πλαίσιο των πληρωμών του προϋπολογισμού ενός οικονομικού έτους 7

ii)η «εξέλιξη» κατά τη διάρκεια ενός οικονομικού έτους των προπληρωμών/προκαταβολών που δεν έχουν τακτοποιηθεί 7

iii)το έτος στο οποίο ανάγονται οι προπληρωμές/προκαταβολές που δεν έχουν τακτοποιηθεί.

3.14. Θα έπρεπε να είναι δυνατό να χρησιμοποιούνται τα στοιχεία που έχουν ήδη εισαχθεί στο λογιστικό σύστημα, προκειμένου να αντλούνται αυτά τα πληροφοριακά στοιχεία. Ο παρακάτω πίνακας δείχνει με ποιο τρόπο θα έπρεπε, σύμφωνα με το Συνέδριο, να παρουσιάζονται τα εν λόγω στοιχεία στις ετήσιες δημοσιονομικές καταστάσεις στο επίπεδο των κονδυλίων του προϋπολογισμού και σχετικά με τον προϋπολογισμό στο σύνολό του.

Μη εγγραφή δαπανών του ΕΓΤΠΕ-Εγγυήσεις

3.15. Ορισμένες δαπάνες του ΕΓΤΠΕ-Εγγυήσεις, ύψους 45,8 εκατ. ECU, δεν εμφαίνονται στους λογαριασμούς του οικονομικού έτους 1994 και κατά συνέπεια δεν τηρήθηκε η αρχή του ενιαυσίου του προϋπολογισμού.

3.16. Η Επιτροπή, προκειμένου να καλύψει ορισμένες δαπάνες που δηλώθηκαν από τα κράτη μέλη σύμφωνα με την κανονιστική ρύθμιση, κατάρτισε κατά το τέλος Δεκεμβρίου του 1994, ένα έγγραφο με το οποίο ζητούσε μεταφορές πιστώσεων από το κεφάλαιο Β1-12 (ελαιόλαδο) στα κεφάλαια Β1-16 (προϊόντα του αμπελοοινικού τομέα), Β1-37 (εκκαθάριση λογαριασμών των προηγούμενων οικονομικών ετών) και Β1-40 (ενισχύσεις στο εισόδημα). Καθυστερήσεις διοικητικής φύσεως δεν κατέστησαν δυνατό να πραγματοποιηθούν οι μεταφορές πριν από τις 31 Δεκεμβρίου 1994 (ημερομηνία λήξης της προθεσμίας που καθορίστηκε στο άρθρο 104 του δημοσιονομικού κανονισμού). Κατά συνέπεια, τα κονδύλια του προϋπολογισμού Β1-1640, Β1-370, B1-1623 και Β1-1630 διέθεταν ανεπαρκείς πιστώσεις.

3.17. Η Επιτροπή, τον Ιανουάριο του 1995, καταχώρησε αρνητική ανάληψη υποχρέωσης ύψους 45 865 228,22 ECU, προκειμένου να προβεί σε διόρθωση των προκαταβολών που καταβλήθηκαν στην Ιταλία (18 519 746,48 ECU) και στη Γαλλία (27 345 481,74 ECU). Οι δύο αυτές χώρες είναι εκείνες που δήλωσαν, το 1994, τα υψηλότερα ποσά σχετικά με τα κονδύλια του προϋπολογισμού που διέθεταν ανεπαρκείς πιστώσεις. Οι δαπάνες αυτές καταλογίστηκαν στον προϋπολογισμό του 1995, στο κονδύλιο του προϋπολογισμού Β1-3700 (εκκαθάριση λογαριασμών των προηγούμενων οικονομικών ετών), όταν η Επιτροπή αποφάσισε, το Φεβρουάριο του 1995, βάσει εκκαθάρισης ad hoc των λογαριασμών, να καταχωρήσει στους λογαριασμούς αυτές τις δαπάνες που δηλώθηκαν από την Ιταλία και τη Γαλλία κατά τη διάρκεια του οικονομικού έτους 1994.

Οι λογιστικές αναλήψεις υποχρεώσεων που δεν αντιστοιχούν πλέον σε νομικές υποχρεώσεις

3.18. Ο λογαριασμός διαχείρισης δεν αντικατοπτρίζει πιστά τις νομικές αναλήψεις υποχρεώσεων της Ευρωπαϊκής Ένωσης κατά το κλείσιμο του οικονομικού έτους 1994, διότι ορισμένες από τις λογιστικές αναλήψεις υποχρεώσεων δεν αντιστοιχούν πλέον σε νομικές υποχρεώσεις.

Πίνακας 3.1 - Πρόταση παρουσίασης (1) των πληροφοριακών στοιχείων σχετικά με τις προπληρωμές/προκαταβολές

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

3.19. Στο λογαριασμό διαχείρισης που αφορά τον προϋπολογισμό του οικονομικού έτους 1994, το ποσό των αναλήψεων υποχρεώσεων που απομένουν για εκκαθάριση στις 31 Δεκεμβρίου 1994 διαμορφώνεται σε 34 942 εκατ. ECU (). Ένα μέρος από αυτές τις λογιστικές αναλήψεις υποχρεώσεων, η ακριβής αξία του οποίου δεν κατέστη δυνατό να καθοριστεί με αρκετή σαφήνεια από το Συνέδριο, η οποία όμως προφανώς δεν είναι ευκαταφρόνητη, εξακολουθεί να εμφαίνεται στους λογαριασμούς χωρίς να αιτιολογείται από νομικές υποχρεώσεις.

3.20. Το Συνέδριο πραγματοποίησε πράγματι αναλυτικούς ελέγχους και αμέσους ελέγχους σχετικά με αναλήψεις υποχρεώσεων που εμφανίζουν σημαντικό κίνδυνο να μην αντιστοιχούν πλέον σε υφιστάμενες νομικές υποχρεώσεις. Πρόκειται για αναλήψεις υποχρεώσεων που χαρακτηρίζονται ως «αδρανείς», δηλαδή, σύμφωνα με τα κριτήρια που καθορίστηκαν από το Συνέδριο, αναλήψεις υποχρεώσεων προγενέστερες του 1990, σχετικά με τις οποίες δεν σημειώθηκε κανένας καταλογισμός στις πληρωμές κατά τη διάρκεια τριών διαδοχικών οικονομικών ετών, δηλαδή από το 1992 μέχρι το 1994.

3.21. Το αποτέλεσμα των αναλύσεων του Συνεδρίου έχει ως εξής:

- αυτές οι αδρανείς αναλήψεις υποχρεώσεων ανέρχονται συνολικά σε 3 040, αντιπροσωπεύουν δε συνολική χρηματοδότηση ύψους 1 185 εκατ. ECU περίπου 7

- μεταξύ αυτών, οι παλαιές αναλήψεις υποχρεώσεων, που χρονολογούνται τουλάχιστον από δεκαετίας, οι οποίες δηλαδή αναλήφθηκαν πριν από το 1985, ανέρχονται σε 664, συνολικού ύψους 368 εκατ. ECU περίπου 7

- όσον αφορά τις ιδιαίτερα παλαιές αναλήψεις υποχρεώσεων, που χρονολογούνται τουλάχιστον από 14ετίας, δηλαδή οι οποίες αναλήφθηκαν πριν από το 1981, ανέρχονται σε 98 και αντιπροσωπεύουν συνολικό ποσό ύψους 34 εκατ. ECU περίπου.

3.22. Οι αναλήψεις αυτές υποχρεώσεων αφορούν, κυρίως, ενέργειες που εντάσσονται στα πλαίσια των διαρθρωτικών ταμείων και της συνεργασίας για την ανάπτυξη.

3.23. Στον τομέα της αναπτυξιακής βοήθειας, οι προσπάθειες στις οποίες αποδύθηκε η Επιτροπή κατά τη διάρκεια του οικονομικού έτους 1994, την οδήγησαν να προβεί στην ακύρωση 1 367 αναλήψεων υποχρεώσεων, συνολικής αξίας 177 εκατ. ECU περίπου, που δεν αντιστοιχούσαν πλέον σε νομική υποχρέωση. Το Συνέδριο επέλεξε, προκειμένου να διενεργήσει έλεγχο, 81 από τις 160 αδρανείς αναλήψεις υποχρεώσεων που απέμεναν στις 31 Δεκεμβρίου 1994. Προέκυψε ότι 66 από αυτές, που αντιστοιχούσαν σε συνολικό ποσό 8,5 εκατ. ECU περίπου, δεν έχουν πλέον λόγο υπάρξεως και θα έπρεπε επίσης να πραγματοποιηθεί η σχετική αποδέσμευση.

3.24. Στον τομέα των διαρθρωτικών ταμείων, χαρακτηριστικό στοιχείο του ΕΓΤΠΕ-Προσανατολισμός αποτελεί η ύπαρξη 27 αδρανών αναλήψεων υποχρεώσεων, που ανέρχονται συνολικά σε 3 εκατ. ECU περίπου. Εξάλλου, η ανάλυση των φακέλων στον τομέα αυτό κατέδειξε ότι, όσον αφορά μέτρα χρηματοδοτούμενα στο πλαίσιο του κανονισμού (ΕΟΚ) αριθ. 355/77, θα έπρεπε να είχε γίνει το κλείσιμο 438 σχεδίων, συνολικού ποσού 54 εκατ. ECU περίπου, το δε υπόλοιπό τους να αποδεσμευθεί.

3.25. Όσον αφορά τον περιφερειακό και τον κοινωνικό τομέα, υπήρχαν 1 872 και 502 αδρανείς αναλήψεις υποχρεώσεων αντίστοιχα, συνολικού ύψους 1 045 εκατ. ECU και 59 εκατ. ECU αντίστοιχα.

3.26. Το Συνέδριο καλεί την Επιτροπή να ενισχύσει και να γενικεύσει την προσπάθεια που άρχισε να καταβάλλει σε ορισμένους τομείς, όπως ο τομέας της συνεργασίας για την ανάπτυξη, προκειμένου να θέσει σε εφαρμογή, χωρίς καθυστέρηση, τις κατάλληλες διαδικασίες για την εξασφάλιση συστηματικής περιοδικής εξέτασης τέτοιων λογιστικών αναλήψεων υποχρεώσεων και να προβαίνει στην αποδέσμευση όσων δεν αντιστοιχούν πλέον σε νομικές υποχρεώσεις.

Άλλες παρατηρήσεις σχετικές με τον ενοποιημένο λογαριασμό διαχείρισης

3.27. Εξάλλου, οι έλεγχοι που διενεργήθηκαν από το Συνέδριο οδηγούν στη διατύπωση των παρακάτω παρατηρήσεων.

Τελική κατάρτιση των λογαριασμών του προϋπολογισμού

3.28. Ο λογαριασμός διαχείρισης δεν αντικατοπτρίζει ακριβώς το ποσό των αρχικών πιστώσεων που είχαν εγγραφεί στον προϋπολογισμό, το οποίο εμφαίνεται στην οριστική έγκριση του γενικού προϋπολογισμού για την Ευρωπαϊκή Ένωση ().

3.29. Στη στήλη 5/1 του λογαριασμού διαχείρισης περιλαμβάνονται, στις πιστώσεις που είναι εγγεγραμμένες στον αρχικό προϋπολογισμό, τα ποσά που διατέθηκαν στο πλαίσιο της συνεισφοράς των χωρών ΕΖΕΣ (βλέπε πίνακα Ε του τόμου ΙΙ του λογαριασμού διαχείρισης), αντί να εμφαίνονται μόνον οι πιστώσεις που είναι εγγεγραμμένες στον προϋπολογισμό του 1994.

3.30. Η κατάρτιση των γραφικών παραστάσεων 1994 κατέστησε δυνατό να εντοπιστεί ένα μικρό σφάλμα πρόσθεσης ποσού 307 000 ECU στη σελίδα 25 του λογαριασμού διαχείρισης, τόμος IV, στη στήλη «Σύνολο (διαθέσιμες πιστώσεις)» και «Υποχρεώσεις που αναλήφθηκαν κατά τη διάρκεια του 1994», το σφάλμα όμως αυτό δεν επηρεάζει το γενικό σύνολο.

3.31. Η αξιοπιστία του λογαριασμού διαχείρισης θίγεται ελαφρότατα από σφάλματα καταλογισμού στο οικονομικό έτος ή στο ενδεδειγμένο κονδύλιο του προϋπολογισμού, τα οποία διαπιστώθηκαν κατά την εξέταση των πράξεων που ελέγχθηκαν από το Συνέδριο.

3.32. Οι περιπτώσεις που επισημάνθηκαν είναι ολιγάριθμες (δέκα περίπου αναλήψεις υποχρεώσεων και πληρωμές στο δείγμα που επέλεξε το Συνέδριο και ορισμένες πράξεις εκτός του δείγματος), είναι δε δύσκολο να γίνει η παρέκτασή τους λόγω της φύσης των προβλημάτων που επισημάνθηκαν. Εντούτοις, η δεκάδα αυτή περιπτώσεων λογιστικών σφαλμάτων που επηρεάζουν άμεσα την αξιοπιστία του λογαριασμού διαχείρισης, τα οποία διαπιστώθηκαν σε σχετικά περιορισμένο δείγμα πράξεων, (δειγματοληψία μιας χιλιάδας πράξεων σχετικά με αναλήψεις υποχρεώσεων και πληρωμές) αποτελεί υπερβολικά μεγάλο αριθμό για να θεωρηθεί ότι η αξιοπιστία του λογαριασμού διαχείρισης είναι πλήρως ικανοποιητική σχετικά με το θέμα αυτό.

Το σύστημα λογιστικής SINCOM

3.33. Η λογιστική καταχώρηση των δαπανών του προϋπολογισμού από το σύστημα λογιστικής βάσει πληροφορικής (SINCOM) αποδεικνύεται ότι είναι γενικώς αξιόπιστη.

3.34. Τα πιστωτικά κονδύλια που αποτελούν τη βάση του λογαριασμού διαχείρισης αντιστοιχούν, κατά γενικό κανόνα, στα κονδύλια καταλογισμού του αρχείου δελτίων SINCOM για το λογιστικό σχέδιο. Επίσης, εξακριβώθηκε ότι οι συναλλαγματικές ισοτιμίες που χρησιμοποιούνται για την αρχική μετατροπή των αναλήψεων υποχρεώσεων και των πληρωμών και για τη μηνιαία αναπροσαρμογή, είναι σύμφωνες με τις επίσημες ισοτιμίες που δημοσιεύει η Επιτροπή (Info-ECU και ΕΕ) και ότι τα προγράμματα επανεκτίμησης των αναλήψεων υποχρεώσεων που απομένουν να εκκαθαριστούν βασίζονται στους ενδεδειγμένους συντελεστές που είναι σύμφωνοι με τις κανονιστικές διατάξεις και συνεπάγονται τις αναγκαίες προσαρμογές στο επίπεδο της ανάλωσης πιστώσεων. Πραγματοποιήθηκαν επαληθεύσεις σχετικά με τους αυτόματους ελέγχους που έχουν ενσωματωθεί στο σύστημα SINCOM, προκειμένου να εξακριβωθεί κατά πόσο τα ποσά των αναλήψεων υποχρεώσεων και των πληρωμών που πραγματοποιήθηκαν δεν υπερέβησαν τις αντίστοιχες εγκεκριμένες πιστώσεις. Οι αναλήψεις υποχρεώσεων και οι πληρωμές που καταχωρούνται λογιστικά εγκρίνονται, θεωρούνται και καταχωρούνται στους λογαριασμούς από εξουσιοδοτημένους για το σκοπό αυτό υπαλλήλους, σύμφωνα με τις κανονιστικές διατάξεις.

3.35. Το σύστημα καθιστά δυνατό να επισημαίνονται, με κατάλληλο τρόπο, οι αρνήσεις θεώρησης του οικονομικού ελεγκτή, αγνοήσεις της Επιτροπής μετά από άρνηση θεώρησης και οι αποφάσεις της Επιτροπής για μη αγνόηση άρνησης θεώρησης. Οι πληρωμές καταλογίζονται πράγματι στο οικονομικό έτος κατά τη διάρκεια του οποίου έχουν καταχωρηθεί λογιστικά.

3.36. Οι διαφορές μεταξύ των λογιστικών συνιστωσών των αναλήψεων υποχρεώσεων και των υπολοίπων των αναλήψεων υποχρεώσεων είναι σχεδόν μηδενικές. Τα υπόλοιπα των επιμέρους αναλήψεων υποχρεώσεων καταχωρούνται πράγματι στο συνολικό αρχείο που χρησιμοποιείται για την παραγωγή του λογαριασμού διαχείρισης.

3.37. Οι έλεγχοι που διενεργήθηκαν σχετικά με το σύστημα SINCOM οδηγούν, εντούτοις, στη διατύπωση των παρακάτω παρατηρήσεων.

3.38. Τα ποσά των πιστώσεων που έχουν εγγραφεί στο SINCOM σχετικά με το δεύτερο διορθωτικό και συμπληρωματικό προϋπολογισμό για το 1994 δεν αντιστοιχούν με τα ποσά που έχουν εγκρίνει οι αρμόδιες για τον προϋπολογισμό αρχές. Παρατηρήθηκαν σημαντικές διαφορές στα ποσά ορισμένων πιστώσεων.

3.39. Πραγματοποιήθηκε σύγκριση, βάσει δείγματος, μεταξύ των μηχανογραφημένων καταστάσεων που παρήχθησαν από τα αρχεία SINCOM του αρχικού προϋπολογισμού για το 1994 και του προϋπολογισμού, όπως δημοσιεύθηκε στην Επίσημη Εφημερίδα. Στα ποσά των πιστώσεων που εμφαίνονται σε 77 κονδύλια παρατηρήθηκαν αποκλίσεις οφειλόμενες σε σφάλμα κατά τη δημοσίευση. Κατά συνέπεια, τα ακριβή ποσά των πιστώσεων αυτών για αναλήψεις υποχρεώσεων και για πληρωμές δεν στηρίζονταν στην επίσημη νομική βάση που αντιπροσωπεύει ο προϋπολογισμός που δημοσιεύεται στην Επίσημη Εφημερίδα.

3.40. Όσον αφορά τις μεταφορές στα πλαίσια του προϋπολογισμού, για τις οποίες απαιτείται η έγκριση της αρμόδιας για τον προϋπολογισμό αρχής, δεν κατέστη δυνατό να πραγματοποιηθεί συμφωνία ορισμένων ποσών που είχαν καταχωρηθεί στο σύστημα SINCOM με τα έγγραφα που είχαν τεθεί στη διάθεση του Συνεδρίου.

3.41. Πραγματοποιήθηκε συμφωνία μεταξύ μιας μηχανογραφημένης κατάστασης που είχε παραχθεί από το σύστημα SINCOM, στην οποία αναφέρονταν τα λεπτομερή στοιχεία των προϋπολογιστικών μεταφορών και των διαθέσιμων εγγράφων σχετικά με τις μεταφορές αυτές που είχαν εγκριθεί ή γνωστοποιηθεί στην αρμόδια για τον προϋπολογισμό αρχή, το αποτέλεσμα όμως δεν ήταν ικανοποιητικό για τρεις από τις μεταφορές αυτές.

Υπόλοιπο του οικονομικού έτους

3.42. Όπως προκύπτει από τον υπολογισμό του αποτελέσματος της εκτέλεσης του προϋπολογισμού 1994 της Ευρωπαϊκής Ένωσης (λογαριασμός διαχείρισης και δημοσιονομικός ισολογισμός σχετικά με τις πράξεις του προϋπολογισμού του οικονομικού έτους 1994, τόμος II, σελίδα 11), το υπόλοιπο του οικονομικού έτους περιλαμβάνει ποσό ύψους 2, 1 εκατ. ECU που αντιπροσωπεύει το αποτέλεσμα της συμμετοχής στον κοινοτικό προϋπολογισμό των χωρών της Ευρωπαϊκής Ζώνης Ελευθέρων Συναλλαγών, μέλη του Ευρωπαϊκού Οικονομικού Χώρου. Το ποσό αυτό συνίσταται στη διαφορά, αφενός, μεταξύ των συνεισφορών που καταβλήθηκαν (90,7 εκατ. ECU) και, αφετέρου, των δαπανών του οικονομικού έτους για τον ίδιο λόγο (88,6 εκατ. ECU).

3.43. Οι λογιστικές υπηρεσίες της Επιτροπής, δεδομένου ότι δεν υπήρχαν λεπτομερείς οδηγίες όσον αφορά τη μεταχείριση αυτού του υπολοίπου των 2,1 εκατ. ECU στο λογιστικό σχέδιο, και χάριν σύνεσης, θα έπρεπε να απομονώσουν το ποσό αυτό σε κατάλληλο λογαριασμό του αρνητικού του δημοσιονομικού ισολογισμού, αναμένοντας την τακτοποίηση των λογαριασμών ΕΖΕΣ-ΕΟΧ, αντί να το ενσωματώσουν στο υπόλοιπο του οικονομικού έτους.

Ο ενοποιημένος δημοσιονομικός ισολογισμός της Ευρωπαϊκής Ένωσης

3.44. Ο ενοποιημένος δημοσιονομικός ισολογισμός της Ευρωπαϊκής Ένωσης, για την ενοποίηση του οποίου αρμόδια είναι μόνον η Επιτροπή, απεικονίζει ορθά τη δημοσιονομική κατάσταση της Ένωσης, συνεπάγεται εντούτοις τη διατύπωση των επιφυλάξεων που αναφέρονται παρακάτω.

3.45. Ο έλεγχος του ενοποιημένου δημοσιονομικού ισολογισμού συνίσταται, κυρίως, σε επαλήθευση της ακρίβειας των αριθμητικών στοιχείων του εν λόγω ισολογισμού, καθώς και στην ορθή συγκέντρωση των δημοσιονομικών ισολογισμών των διαφόρων κοινοτικών οργάνων και οργανισμών που εντάσσονται στο πλαίσιο της ενοποίησης. Με τους ελέγχους αυτούς δεν αποκαλύφθηκαν ανωμαλίες.

3.46. Οι ενδεχόμενες παρατηρήσεις του Συνεδρίου σχετικά με τους δημοσιονομικούς ισολογισμούς της Επιτροπής και των λοιπών κοινοτικών οργάνων και οργανισμών θίγουν επίσης, λόγω της δομής του, τον ενοποιημένο δημοσιονομικό ισολογισμό.

Εναρμόνιση των λογιστικών μεθόδων

3.47. Η παρουσίαση εναρμονισμένων δημοσιονομικών καταστάσεων και η εφαρμογή των ίδιων λογιστικών μεθόδων και κανόνων αξιολόγησης από τα διάφορα όργανα που αποτελούν το αντικείμενο της ενοποίησης, αποτελούν τους όρους, μεταξύ άλλων, που πρέπει να πληρούνται για να καταστεί δυνατή η πραγματοποίηση της ενοποίησης. Στο πλαίσιο των κοινοτικών λογαριασμών, η αρμοδιότητα για τη θέσπιση των λογιστικών μεθόδων και την εναρμόνιση της παρουσίασης των δημοσιονομικών καταστάσεων παρασχέθηκε στην Επιτροπή (άρθρο 21 των λεπτομερειών εκτέλεσης ορισμένων διατάξεων του δημοσιονομικού κανονισμού της 21ης Δεκεμβρίου 1977).

3.48. Όμως, διαπιστώθηκε ότι τα πληροφοριακά στοιχεία που περιλαμβάνουν οι δημοσιονομικές καταστάσεις δεν είναι πάντα ομοιόμορφα ή ότι οι κανόνες που εφαρμόζονται σε ορισμένες πράξεις δεν υφίστανται.

3.49. Κατ' αυτό τον τρόπο, η χωριστή παρουσίαση στο δημοσιονομικό ισολογισμό του υλικού πληροφορικής για ορισμένα όργανα μόνο, θα μπορούσε να παραπλανήσει τον αναγνώστη του εν λόγω δημοσιονομικού ισολογισμού. Πράγματι, η νέα αυτή παρουσίαση δεν ακολουθήθηκε παρά μόνο για την Επιτροπή και το Ευρωπαϊκό Κοινοβούλιο. Εξάλλου, πρέπει να επισημανθεί ότι ακόμη και στο επίπεδο της Επιτροπής, η παρουσίαση αυτή δεν είναι ενιαία, εφόσον το υλικό πληροφορικής του Κοινού Κέντρου Ερευνών περιλαμβάνεται στο υλικό και έπιπλα. Κατά συνέπεια, το ποσό που είναι εγγεγραμμένο στο δημοσιονομικό ισολογισμό για το υλικό και τα έπιπλα έχει υπερεκτιμηθεί, ενώ το ποσό για το υλικό πληροφορικής έχει υποεκτιμηθεί. Το Συνέδριο δέχεται ότι αυτή η νέα παρουσίαση αποτελεί βελτίωση του παρεχόμενου πληροφοριακού στοιχείου. Παρ' όλα αυτά, η Επιτροπή θα πρέπει να παροτρύνει τα λοιπά κοινοτικά όργανα και οργανισμούς να πράξουν το ίδιο.

3.50. Δεν υφίστανται κανόνες για την παρουσιάση στις δημοσιονομικές καταστάσεις των συμβάσεων, οι οποίες συνοδεύονται συχνά με επιλογή αγοράς, που αντιπροσωπεύουν δικαιώματα σχετικά με ακίνητα [εμφύτευση ή χρονομίσθωση (leasing) για παράδειγμα] ή άλλα εξομοιούμενα δικαιώματα. Κατά συνέπεια, οι πράξεις αυτές δεν αντικατοπτρίζονται πάντα στους λογαριασμούς, είτε στο επίπεδο του δημοσιονομικού ισολογισμού είτε των επεξηγηματικών σημειωμάτων (3.97 μέχρι 3.99).

3.51. Δεδομένου ότι τα διάφορα όργανα προσφεύγουν όλο και περισσότερο στις μεθόδους αυτές χρηματοδότησης, η Επιτροπή καλείται να κάνει χρήση της εξουσίας που της έχει παρασχεθεί βάσει του άρθρου 21 των λεπτομερειών εκτέλεσης του δημοσιονομικού κανονισμού και να θεσπίσει κανόνες για τη λογιστική μεταχείριση, ώστε, στο εξής, οι πράξεις της κατηγορίας αυτής, που εμφανίζουν ορισμένα χαρακτηριστικά, να αναφέρονται κατά τον ενδεδειγμένο τρόπο στις δημοσιονομικές καταστάσεις.

Ο δημοσιονομικός ισολογισμός της Επιτροπής

Παρατηρήσεις σχετικές με την εκτέλεση και τη λογιστική καταχώρηση των πληρωμών

3.52. Η εξέταση στο κεντρικό επίπεδο - στο πλαίσιο του συστήματος ταμιακών διαθεσίμων, της τραπεζικής λογιστικής, της γενικής λογιστικής και του συστήματος τραπεζικής συμφωνίας (Nostro) - των πράξεων πληρωμής που επελέγησαν στο πλαίσιο του κεντρικού δείγματος και που έχουν συνεπαχθεί εκταμιεύσεις, δεν αποκάλυψε την ύπαρξη σφαλμάτων τέτοιων που να πρέπει να εμφαίνονται στη DAS σχετικά με την αξιοπιστία των λογαριασμών. Όσον αφορά τις επιλεγείσες πράξεις που δεν συνεπήχθησαν, στο κεντρικό επίπεδο, κίνηση κεφαλαίων, όπως, για παράδειγμα, οι περισσότερες από τις πράξεις του ΕΓΤΠΕ-Εγγυήσεις οι οποίες αντιστοιχούν στην πραγματικότητα σε τακτοποιήσεις προκαταβολών, ελέγχθηκε η καταχώρηση στη γενική λογιστική.

Επιφυλάξεις σχετικές με τα ενσώματα πάγια στοιχεία (Βρυξέλλες, Λουξεμβούργο και αντιπροσωπείες)

3.53. Το Συνέδριο διατυπώνει επιφύλαξη σχετικά με την αξία (254,2 εκατ. ECU) που έχει εγγραφεί στο δημοσιονομικό ισολογισμό της Επιτροπής για τα κινητά αγαθά στις Βρυξέλλες και το Λουξεμβούργο.

3.54. Το Συνέδριο πραγματοποίησε έλεγχο της αξίας της κινητής και ακίνητης περιουσίας της Επιτροπής. Η έρευνα αφορούσε αγαθά που αντιστοιχούσαν σε 445 εκατ. ECU περίπου, τα οποία διατηρούνταν στις Βρυξέλλες και το Λουξεμβούργο, καθώς και στα γραφεία τόσο εντός της Κοινότητας όσο και στις αντιπροσωπείες εκτός Κοινότητας.

3.55. Πρόκειται για ιδιόκτητα ακίνητα (134 εκατ. ECU), για προπληρωμές και προκαταβολές που καταβλήθηκαν σχετικά με ενσώματα πάγια στοιχεία (12,1 εκατ. ECU), οχήματα (11,2 εκατ. ECU), υλικό πληροφορικής (151,5 εκατ. ECU) και άλλα κινητά αγαθά (136,4 εκατ. ECU). Ο συνολικός αριθμός των κινητών αγαθών ανέρχεται περίπου σε 450 000. Οι εργασίες που πραγματοποιήθηκαν από το Συνέδριο οδήγησαν στις παρακάτω διαπιστώσεις (για λεπτομερή στοιχεία βλέπε κεφάλαιο 13 της ετήσιας έκθεσης του Συνεδρίου για το οικονομικό έτος 1994) ().

Ακίνητα Βρυξελλών

3.56. Στο σύνολό τους, τα ποσά που εμφανίζονται και όπως αιτιολογούνται από τα σημειώματα που συνοδεύουν το δημοσιονομικό ισολογισμό, παρέχουν αξιόπιστη ένδειξη της αξίας της ακίνητης περιουσίας που διατηρούνταν στις Βρυξέλλες στις 31 Δεκεμβρίου 1994, εκτός από το υπολογιζόμενο ποσό για τη διαρρύθμιση του κτιρίου Breydel. Για το εν λόγω ποσό, θα έπρεπε να δοθεί καλύτερη αιτιολόγηση. Πράγματι, υπάρχει διαφορά, ύψους 1,5 εκατ. ECU περίπου, μεταξύ του ποσού που αναφέρεται στο δημοσιονομικό ισολογισμό (8,5 εκατ. ECU) και των πληρωμών που καταχωρήθηκαν στο σύστημα SINCOM (10,0 εκατ. ECU).

Προπληρωμές και προκαταβολές σχετικά με ενσώματα πάγια στοιχεία (ακίνητα υπό απόκτηση)

3.57. Το Συνέδριο εκφράζει την ικανοποιησή του για τη μεταβολή λογιστικών μεθόδων που αποτελεί η εισαγωγή της θέσης «Προπληρωμές και προκαταβολές σχετικά με ενσώματα πάγια στοιχεία» (το αντίστοιχο της οποίας στο παθητικό παρουσιάζεται υπό τον τίτλο «Ίδια κεφάλαια») στο δημοσιονομικό ισολογισμό της Επιτροπής.

3.58. Αντίθετα, η Επιτροπή πρέπει να λάβει τα ενδεδειγμένα μέτρα, προκειμένου να διαθέτει στο μέλλον το μέσο ώστε να παρουσιάζονται κατά τρόπο ακριβή τα εν λόγω ποσά. Στις 31 Δεκεμβρίου 1994, η αξία των οικείων αγαθών ανερχόταν σε 18, 8 εκατ. ECU περίπου (αντί για 12,1 εκατ. ECU).

Κινητά αγαθά Βρυξελλών

3.59. Το Συνέδριο δεν έχει πεισθεί ότι τα ποσά που εμφαίνονται στο δημοσιονομικό ισολογισμό σχετικά με τα κινητά αγαθά παρέχουν πιστή εικόνα της περιουσίας που διατηρεί η Επιτροπή στις Βρυξέλλες και το Λουξεμβούργο.

3.60. Το γεγονός ότι είναι αδύνατη η επιβεβαίωση της υπόστασης πολλών αγαθών, ελλείψει αξιόπιστων πληροφοριακών στοιχείων σχετικά με τον εντοπισμό τους και δεδομένου ότι ήταν πρακτικώς αδύνατος ο έλεγχος της αξίας των αγαθών που αναφέρονται κατ' αυτό τον τρόπο στη βάση δεδομένων SYSBIEN, οδήγησαν στη διαπίστωση αυτή. Η εγγεγραμμένη στο δημοσιονομικό ισολογισμό αξία της περιουσίας που υπόκειται σε παρόμοιο χαρακτηρισμό ανέρχεται σε 254,2 εκατ. ECU (υλικό και έπιπλα καθώς και υλικό πληροφορικής).

Κινητά αγαθά εκτός Κοινότητας

3.61. Οι απογραφές των αγαθών που έχουν στην κατοχή τους οι αντιπροσωπείες εκτός Κοινότητας (30,2 εκατ. ECU) εξακολουθούν να συνεπάγονται τα ίδια προβλήματα που το Συνέδριο αδιάκοπα να καταγγέλλει από το 1979 στις διαδοχικές ετήσιες εκθέσεις του (). Μέχρι πρόσφατα, σε κανένα στάδιο της διαδικασίας διαβίβασης στοιχείων, που αρχίζει από τις αντιπροσωπείες για να καταλήξει στον υπόλογο της Επιτροπής, δεν διενεργούνταν οι αναγκαίοι έλεγχοι. Οι ανωμαλίες που εντοπίστηκαν, παρά το γεγονός ότι, εν τω μεταξύ, έγιναν ορισμένες διορθώσεις, φέρουν το Συνέδριο σε τέτοια θέση ώστε να μην μπορεί να έχει βεβαιότητα όσον αφορά την αξία της περιουσίας που διατηρούν οι αντιπροσωπείες.

Παρατηρήσεις σχετικές με τις συμμετοχές και τα δάνεια

3.62. Η κατανομή μεταξύ συμμετοχών (15,2 εκατ. ECU) και δανείων (54,3 εκατ. ECU) των ποσών που συνδέονται με το χρηματοδοτικό μέσο EC Investement Partners δεν αντιστοιχεί στην πραγματικότητα. Πράγματι, τα ακριβή ποσά των συμμετοχών και των δανείων είναι, αντίστοιχα, χαμηλότερα και υψηλότερα κατά 4,3 εκατ. ECU από τα ποσά που εμφαίνονται στο δημοσιονομικό ισολογισμό.

Παρατηρήσεις σχετικές με τους τραπεζικούς λογαριασμούς

Η τραπεζική λογιστική

3.63. Οι προσπάθειες που κατέβαλε η Επιτροπή στον τομέα αυτό, έδωσαν θετικά αποτελέσματα. Πράγματι, η Επιτροπή κατόρθωσε να καλύψει τις καθυστερήσεις που είχαν σημειωθεί στην τραπεζική λογιστική και να καθιερώσει μηνιαίες συμφωνίες, με ερμηνεία των διαφορών, μεταξύ των αριθμητικών δεδομένων της (βοηθητικής) τραπεζικής λογιστικής και της γενικής λογιστικής. Στις 31 Δεκεμβρίου 1994, τα τραπεζικά υπόλοιπα σύμφωνα με τις δύο λογιστικές ήταν όμοια.

Ειδικός τραπεζικός λογαριασμός

3.64. Ένας τραπεζικός λογαριασμός της Επιτροπής, που εμφανίζει σχετικά ασήμαντο υπόλοιπο, δεν παρουσιάζεται στους λογαριασμούς.

3.65. Στην ετήσια έκθεση για το οικονομικό έτος 1993 (σημείο 14.122), είχε επισημανθεί η ύπαρξη ειδικού τραπεζικού λογαριασμού, τον οποίο είχε ανοίξει η Επιτροπή σε βελγική τράπεζα το 1991, μετά από την εκτέλεση συντηρητικής κατάσχεσης σχετικά με το μίσθωμα ακινήτου, ο οποίος δεν παρουσιαζόταν στους λογαριασμούς της Επιτροπής. Μολονότι η Επιτροπή, στις απαντήσεις της, είχε αναλάβει την υποχρέωση να λάβει υπόψη στο μέλλον το γεγονός αυτό, αυτός ο τραπεζικός λογαριασμός (8 εκατ. BEF, δηλαδή 0,2 εκατ. ECU) καθώς και η αντίστοιχη οφειλή εξακολουθούν να μην εμφαίνονται στους λογαριασμούς.

Έλεγχος των τραπεζικών συμφωνιών (Nostro)

3.66. Οι τραπεζικές συμφωνίες τέλους του έτους συνεπάγονται τη διατύπωση ορισμένων παρατηρήσεων από το Συνέδριο.

3.67. Κατά το χρόνο αυτό, επίσης, η επεξεργασία των τραπεζικών συμφωνιών τέλους του έτους ήταν δυσχερής.

3.68. Για αρκετούς τραπεζικούς λογαριασμούς, το τραπεζικό υπόλοιπο ή/και το λογιστικό υπόλοιπο στο σύστημα Nostro, δεν συνίσταντο στα υπόλοιπα τέλους του έτους [βλέπε επίσης την ετήσια έκθεση για το οικονομικό έτος 1993 σημείο 14.112 α)].

3.69. Το Συνέδριο επιμένει ότι, στο μέλλον, η Επιτροπή θα πρέπει να επαγρυπνά για καλύτερο συντονισμό των εργασιών τέλους του έτους στον τομέα αυτό, όχι μόνο προκειμένου να διευκολύνονται οι ελεγκτικές εργασίες που θα πραγματοποιούνται από το Συνέδριο, αλλά, κυρίως, προκειμένου να διευκολύνονται οι εργασίες τέλους του έτους για τις δικές της υπηρεσίες.

Παρατηρήσεις σχετικές με τις πάγιες προκαταβολές

3.70. Το ποσό που είναι εγγεγραμμένο για τις πάγιες προκαταβολές (7,5 εκατ. ECU) σχετικά με τα χρηματοδοτικά πρωτόκολλα με τις χώρες της Νότιας Μεσογείου, δεν αντικατοπτρίζει ορθά τα διαθέσιμα κοινοτικά κεφάλαια στις εν λόγω χώρες κατά το κλείσιμο του οικονομικού έτους.

Επιφυλάξεις σχετικές με τις απαιτήσεις από τα κράτη μέλη

Χωριστές λογιστικές σχετικά με τους δασμούς και τις γεωργικές εισφορές

3.71. Η ευρύτητα των σφαλμάτων και των προβλημάτων που επισημάνθηκαν στο επίπεδο των χωριστών λογιστικών σχετικά με τους δασμούς και τις γεωργικές εισφορές δεν καθιστούν δυνατό να θεωρηθεί ως αξιόπιστο το αριθμητικό στοιχείο των 577 εκατ. ECU που είναι εγγεγραμμένο στο δημοσιονομικό ισολογισμό σχετικά με το θέμα αυτό.

3.72. Κάθε τρίμηνο διαβιβάζεται χωριστική λογιστική. Αφορά, κυρίως, τους δασμούς και τις γεωργικές εισφορές που δεν έχουν εισπραχθεί και για τα οποία δεν έχουν παρασχεθεί εγγυήσεις από τα κράτη μέλη ή που καλύπτονται από εγγυήσεις αλλά αμφισβητούνται.

3.73. Οι χωριστές λογιστικές που τηρούν τα κράτη μέλη, στις οποίες βασίζονται τα δεδομένα της Επιτροπής, πάσχουν από πολλά σφάλματα και κενά, το κυριότερο από τα οποία είναι η έλλειψη πληρότητας. Κατ' αυτό τον τρόπο, στο Βέλγιο, στο γραφείο της Αμβέρσας, ένα ποσό ύψους 49 εκατ. ECU που αφορούσε απάτη η οποία αποκαλύφθηκε και γνωστοποιήθηκε στον υπόχρεο, δεν είχε ακόμη εγγραφεί κατά τα τέλη του οικονομικού έτους 1994. Οι έλεγχοι που διενεργήθηκαν σε διάφορα κράτη μέλη κατέδειξαν ότι υπάρχουν διάφορες ανεπάρκειες στα πλαίσια της τήρησης χωριστής λογιστικής, ιδίως στο Ηνωμένο Βασίλειο όπου, μετά τους ελέγχους που πραγματοποιήθηκαν, οι εθνικές αρχές κάλεσαν τις ενδιαφερόμενες υπηρεσίες να επιφέρουν τις αναγκαίες βελτιώσεις.

Απαιτήσεις σε σχέση με την εκκαθάριση των λογαριασμών του ΕΓΤΠΕ-Εγγυήσεις

3.74. Οι απαιτήσεις από τα κράτη μέλη σχετικά με την εκκαθάριση των λογαριασμών του ΕΓΤΠΕ-Εγγυήσεις για τα οικονομικά έτη από το 1989 μέχρι το 1991, ύψους 2 000 εκατ. ECU, δεν αντικατοπτρίζονται στους λογαριασμούς.

3.75. Οι αποφάσεις της Επιτροπής, της 30ής Νοεμβρίου 1994 () και της 21ης Δεκεμβρίου 1994 () είχαν ως απόρροια αρνητικές διορθώσεις ύψους 2 000 εκατ. ECU περίπου, τα τρία τέταρτα των οποίων αφορούν τις ποσοστώσεις του γαλακτοκομικού τομέα στην Ισπανία, την Ελλάδα και την Ιταλία. Αυτές οι αρνητικές διορθώσεις αντιστοιχούν σε έσοδα του προϋπολογισμού προς είσπραξη. Οι διορθώσεις αυτές θα πραγματοποιηθούν κατά τη διάρκεια των οικονομικών ετών 1995 μέχρι 1998, μέσω αρνητικών δαπανών στις μηνιαίες δηλώσεις δαπανών των κρατών μελών για τα εν λόγω οικονομικά έτη.

3.76. Το Συνέδριο επαναλαμβάνει τις επικρίσεις του έναντι μιας τέτοιας πρακτικής, η οποία δεν είναι σύμφωνη με τη δημοσιονομική κανονιστική ρύθμιση. Όσον αφορά τα προς είσπραξη έσοδα, η Επιτροπή θα έπρεπε να εφαρμόζει τις διατάξεις που προβλέπονται στο άρθρο 28 του δημοσιονομικού κανονισμού, δηλαδή να προβαίνει στην κατάρτιση των προβλέψεων απαιτήσεων. Μια διαδικασία του είδους αυτού θα καθιστούσε δυνατή την εγγραφή, στο ενεργητικό του δημοσιονομικού ισολογισμού, των εν λόγω απαιτήσεων, εξασφαλίζοντας κατ' αυτό τον τρόπο μεγαλύτερη διαφάνεια των κοινοτικών λογαριασμών.

Παρατηρήσεις σχετικές με τις πιθανές απαιτήσεις που έχουν σχέση με τη διαπίστωση περιπτώσεων απάτης και παρατυπιών

3.77. Όσον αφορά τα ποσά που είναι ενδεχόμενο να εισπραχθούν συνεπεία των περιπτώσεων απάτης και παρατυπιών τις οποίες γνωρίζει η Επιτροπή, οι ενδείξεις που παρέχονται στις δημοσιονομικές καταστάσεις της Επιτροπής υπό τον τίτλο «πιθανές απαιτήσεις» θα πρέπει να βελτιωθούν προκειμένου να παρέχουν στον αναγνώστη των δημοσιονομικών καταστάσεων συνολική εικόνα των πιθανών απαιτήσεων του είδους αυτού. Ο τίτλος «πιθανές απαιτήσεις» δεν καλύπτει παρά μόνο τις περιπτώσεις που δήλωσαν τα κράτη μέλη σχετικά με το ΕΓΤΠΕ-Εγγυήσεις. Οι περιπτώσεις που θίγουν τους ιδίους πόρους, οι οποίες είναι ήδη, κατά μεγάλο μέρος, εγγεγραμμένες σττο δημοσιονομικό ισολογισμό, στο πλαίσιο της λογιστικής Β, δεν παρουσιάζονται εκεί, καθώς και οι περιπτώσεις οι σχετικές με τα διαρθρωτικά ταμεία, οι οποίες δεν εμφαίνονται πουθενά. Πάντως, οι περιπτώσεις που δηλώθηκαν σχετικά με τους ιδίους πόρους και τα διαρθρωτικά ταμεία, συνεπάγονται πιθανές εισπράξεις από την Ένωση ύψους τουλάχιστον 500 εκατ. ECU.

Τα στοιχεία που περιλαμβάνει είναι τα εξής:

>ΘΕΣΗ ΠΗΝΑΚΑ>

3.78. Η Επιτροπή, στην ετήσια έκθεση του 1994 για την καταπολέμηση της απάτης (), παρουσιάζει δημοσιονομικά πληροφοριακά στοιχεία σχετικά με περιπτώσεις απάτης που πλήττουν τους τομείς του ΕΓΤΠΕ-Εγγυήσεις, των ιδίων πόρων και των διαρθρωτικών ταμείων. Τα δεδομένα αυτά αφορούν μόνο τα οικονομικά έτη 1991 μέχρι 1994 και δεν μπορούν να υποκαταστήσουν εκείνα που είναι εγγεγραμμένα (ΕΓΤΠΕ-Εγγυήσεις: απαιτήσεις στις 31 Δεκεμβρίου 1994 βάσει των περιπτώσεων απάτης που δηλώθηκαν αφότου συστήθηκε το ΕΓΤΠΕ-Εγγυήσεις), ή που θα έπρεπε να είναι εγγεγραμμένα (ίδιοι πόροι και διαρθρωτικά ταμεία) στο τμήμα του τόμου IV των λογαριασμών της Ένωσης, που αφορά τις πιθανές απαιτήσεις, διότι δεν καλύπτουν τις περιπτώσεις πριν από το 1991, σχετικά με τις οποίες απομένουν ακόμη να γίνουν οι εισπράξεις. Εν πάση περιπτώσει, η έκθεση σχετικά με την καταπολέμηση της απάτης δεν αποτελεί δημοσιονομική κατάσταση, αλλά μια περιγραφική έκθεση που καταρτίστηκε από μονάδα συντονισμού η οποία δημιουργήθηκε πρόσφατα, την UCLAF, βάσει πληροφοριακών στοιχείων που παρασχέθηκαν κυρίως από τα κράτη μέλη.

3.79. Τα στοιχεία αυτά είναι ανεπαρκή και δεν θα μπορούσαν να συμπληρώσουν τα κενά του μέρους «πιθανές απαιτήσεις» του τόμου IV που περιορίζεται στην αναφορά και τη λεπτομερή παράθεση, ποσού ύψους 1 140,16 εκατ. ECU που απέμενε να ανακτηθεί, στις 31 Δεκεμβρίου 1994, στον τομέα του ΕΓΤΠΕ-Εγγυήσεις από τα κράτη μέλη (τόμος IV, σελίδα 54, πίνακας 2).

3.80. Εξάλλου, δεν μπορεί να θεωρείται ως δεδομένο το γεγονός ότι τα αριθμητικά στοιχεία που παρέχουν τα κράτη μέλη είναι κατά 100 % ορθά και, κυρίως, πλήρη. Υπάρχουν βάσιμοι λόγοι για να γίνεται πιστευτό ότι η εικόνα που σχημάτισε η Επιτροπή υποεκτιμά κατά πολύ την πραγματική διάσταση του φαινομένου των περιπτώσεων απάτης και παρατυπιών που δηλώνονται. Η αμφιβολία αυτή ενισχύεται από το γεγονός ότι, για παράδειγμα, ορισμένες κανονιστικές ρυθμίσεις που διέπουν τα συστήματα γνωστοποίησης από τα κράτη μέλη, δεν έχουν αρχίσει να ισχύουν παρά μόνο πρόσφατα ή δεν υποχρεώνουν τα κράτη μέλη να ενημερώνουν τακτικά τα στοιχεία των γνωστοποιήσεων στις οποίες προβαίνουν όσον αφορά τη συνέχεια που τους επιφυλάχθηκε και ότι, στον τομέα των διαρθρωτικών ταμείων, ορισμένα κράτη μέλη (Ιταλία, Βέλγιο) δεν γνωστοποίησαν κανένα στοιχείο σχετικά με το θέμα αυτό από το 1990 και μετά. Η αμφιβολία αυτή πηγάζει επίσης από την κατάσταση του συστήματος δημοσιονομικής παρακολούθησης των περιπτώσεων απάτης και των όρων είσπραξης και ανάκτησης, την οποία η ίδια η Επιτροπή κρίνει ως ανεπαρκή ().

Επιφυλάξεις σχετικές με τον πραγματικό όγκο των αναλήψεων υποχρεώσεων εκτός ισολογισμού

3.81. Διάφορες πιθανές υποχρεώσεις της Ευρωπαϊκής Ένωσης, ύψους τουλάχιστον 88 000 εκατ. ΕCU, δεν εμφαίνονται ούτε στο δημοσιονομικό ισολογισμό ούτε και στα παραρτήματα που αφορούν τις αναλήψεις υποχρεώσεων εκτός ισολογισμού.

Αποφάσεις και υποχρεώσεις πολυετούς χαρακτήρα

3.82. Η εφαρμογή των διαρθρωτικών ταμείων εντάσσεται στο πλαίσιο συμφωνιών που έχουν συναφθεί εκ των προτέρων με τα ενδιαφερόμενα κράτη μέλη, δηλαδή των αποφάσεων της Επιτροπής που αφορούν έγκριση των προγραμμάτων. Με τις πράξεις αυτές θεσπίζεται μια υποχρέωση της Ευρωπαϊκής Ένωσης έναντι των ενδιαφερόμενων μερών καθορίζοντας συγκεκριμένα, για πολυετή περίοδο, το συνολικό ποσό της κοινοτικής συνεισφοράς. Δεδομένου ότι η ανάληψη υποχρέωσης για τις πιστώσεις κλιμακώνεται σε πολλά οικονομικά έτη ανάλογα με την υλοποίηση των ετήσιων δόσεων, οι δημοσιονομικές καταστάσεις θα έπρεπε, για να εξασφαλίζουν πιστή και πλήρη εικόνα, να εμφαίνουν, στις αναλήψεις υποχρεώσεων εκτός ισολογισμού ή στο παράρτημα του τόμου IV σχετικά με τις πιθανές υποχρεώσεις και επιβαρύνσεις της Ευρωπαϊκής Ένωσης, το ποσό υποχρεώσεων του είδους αυτού που δεν έχουν συνεπαχθεί ακόμη τις αντίστοιχες λογιστικές αναλήψεις υποχρεώσεων.

3.83. Η δεύτερη φάση της μεταρρύθμισης των διαρθρωτικών ταμείων άρχισε το 1994, οι δε αποφάσεις που ελήφθησαν κατά το έτος αυτό καθορίζουν κατά συνέπεια το συνολικό ποσό που πρόκειται να χρηματοδοτηθεί για όλη την περίοδο αυτής της δεύτερης φάσης, δηλαδή από το 1994 μέχρι το 1999.

>ΘΕΣΗ ΠΗΝΑΚΑ>

3.84. Για τα τρία διαρθρωτικά ταμεία, οι αποφάσεις που ελήφθησαν κατά το 1994 προβλέπουν τη χορήγηση συνολικής συνδρομής που υπερβαίνει τα 84 765 εκατ. ECU. Οι δόσεις του 1994 συνεπήχθησαν, κατά τη διάρκεια του οικονομικού έτους, λογιστικές αναλήψεις υποχρεώσεων το ύψος των οποίων υπερέβαινε ελαφρά τα 13 348 εκατ. ECU. Αυτό είχε ως επακόλουθο, κατά το κλείσιμο του οικονομικού έτους, να ανέρχονται οι υποχρεώσεις που θα έπρεπε να τεθούν σε εφαρμογή κατά τη διάρκεια των επόμενων οικονομικών ετών σε ποσό που υπερβαίνει τα 71 417 εκατ. ECU. Ο πίνακας που ακολουθεί παρέχει τις λεπτομέρειες των εν λόγω αριθμητικών στοιχείων.

Χρονική απόκλιση της λογιστικής περιόδου σχετικά με το ΕΓΤΠΕ-Εγγυήσεις

3.85. Οι νομικές αναλήψεις υποχρεώσεων της Ευρωπαϊκής Ένωσης έναντι των κρατών μελών, ύψους 16 083 εκατ. ECU περίπου, σχετικά με τις πληρωμές που πραγματοποιήθηκαν από τα εν λόγω κράτη στο πλαίσιο του ΕΓΤΠΕ-Εγγυήσεις, μεταξύ της 16ης Οκτωβρίου και της 31ης Δεκεμβρίου 1994, δεν εμφαίνονται στις αναλήψεις υποχρεώσεων εκτός ισολογισμού.

3.86. Σύμφωνα με τον κανονισμό (ΕΟΚ) αριθ. 729/70 του Συμβουλίου, όπως τροποποιήθηκε τελευταία με τον κανονισμό (ΕΚ) αριθ. 1287/95 (), οι δαπάνες που πραγματοποιήθηκαν από τα κράτη μέλη στο πλαίσιο των πράξεων του ΕΓΤΠΕ-Εγγυήσεις, μεταξύ της 16ης Οκτωβρίου και της 31ης Δεκεμβρίου 1994, πρέπει να αποδοθούν από την Επιτροπή κατά τη διάρκεια του οικονομικού έτους 1995.

3.87. Δεδομένου ότι οι εν λόγω δαπάνες, με την επιφύλαξη της μεταγενέστερης διαδικασίας εκκαθάρισης, έχουν ανέκκλητο χαρακτήρα για το γενικό προϋπολογισμό της Ευρωπαϊκής Ένωσης, το ποσό τους θα έπρεπε να εμφαίνεται στις αναλήψεις υποχρεώσεων εκτός ισολογισμού στους λογαριασμούς του οικονομικού έτους 1994. Αυτό είναι κατά μείζονα λόγο αναγκαίο προκειμένου να εξασφαλίζεται πλήρης και πιστή ενημέρωση δεδομένου ότι, με την έναρξη ισχύος της νέας κοινής γεωργικής πολιτικής, συγκεκριμένα στον τομέα των αρόσιμων καλλιεργειών, οι δαπάνες που πραγματοποιήθηκαν κατά τη διάρκεια της εν λόγω περιόδου από τα κράτη μέλη φθάνουν σε σημαντικό ύψος, δηλαδή στο 43 % των πιστώσεων του οικονομικού έτους 1995 για το ΕΓΤΠΕ-Εγγυήσεις. Η παρατήρηση αυτή δεν θίγει την εγκυρότητα των ποσών των δαπανών του έτους 1994 που καταλογίστηκαν στο λογαριασμό διαχείρισης, εφόσον σ' αυτές ενσωματώνονται οι πληρωμές που πραγματοποιήθηκαν από τα κράτη μέλη μεταξύ της 16ης Οκτωβρίου 1993 και της 31ης Δεκεμβρίου 1993.

Εγγύηση που χορηγήθηκε για τραπεζική πίστωση

3.88. Ο κίνδυνος που διέτρεξε η Κοινότητα συνεπεία της παροχής εγγύησης, ύψους 500 εκατ. ECU, σε κοινοπραξία τραπεζών, για πίστωση που χορηγήθηκε στην πρώην Σοβιετική Ένωση, η οποία προοριζόταν για τη χρηματοδότηση της εισαγωγής γεωργικών προϊόντων καταγόμενων από την Κοινότητα (), δεν εμφαίνεται στις αναλήψεις υποχρεώσεων εκτός ισολογισμού. Η εγγύηση της Κοινότητας καλύπτει ποσό μέχρι 500 εκατ. ECU και μέχρι το 98 %, τις πιθανές ζημίες σε κεφάλαιο και τόκους, σε περίπτωση αθέτησης υποχρέωσης του οφειλέτη. Στις 31 Δεκεμβρίου 1994, το ποσό που εκκρεμούσε σχετικά με την πράξη αυτή ανερχόταν σε 132,6 εκατ. ECU σε κεφάλαιο.

3.89. Αντίθετα από την εγγύηση επιστροφής των δανείων που χορηγήθηκαν από την ΕΤΕ, από τους ιδίους πόρους της, υπέρ των τρίτων χωρών και την εγγύηση επιστροφής των δανείων που συνήψαν οι Ευρωπαϊκές Κοινότητες, η εγγυοδοσία για την πίστωση που χορηγήθηκε από την κοινοπραξία τραπεζών δεν εμφαίνεται μεταξύ των αναλήψεων υποχρεώσεων εκτός ισολογισμού.

Αναλήψεις υποχρεώσεων σχετικές με τις πράξεις νομισματικών συναλλαγών (swaps)

3.90. Οι αναλήψεις υποχρεώσεων οι σχετικές με τις πράξεις νομισμάτων και επιτοκίων swaps (για λήψη 975 εκατ. ECU, για παράδοση 996,2 εκατ. ECU), που αναφέρονται στους λογαριασμούς τάξεως του ισολογισμού του ισοζυγίου πληρωμών, δεν εμφαίνονται μεταξύ των αναλήψεων υποχρεώσεων εκτός ισολογισμού της Επιτροπής, μολονότι ο ισολογισμός του εν λόγω χρηματοδοτικού οργάνου αποτέλεσε το αντικείμενο ενοποίησης στο πλαίσιο του δημοσιονομικού ισολογισμού της Επιτροπής. Η ίδια παρατήρηση ισχύει επίσης για τις πράξεις swaps των χρηματοδοτικών οργάνων ΝΚΜ και Ευρατόμ, όσον αφορά τα οποία μάλιστα οι αναλήψεις αυτές υποχρεώσεων δεν υφίστανται στο επίπεδο των αντίστοιχων δημοσιονομικών καταστάσεων.

Παρατηρήσεις σχετικές με τις επεξηγηματικές σημειώσεις που αφορούν το δημοσιονομικό ισολογισμό

3.91. Κατά γενικό κανόνα, διαπιστώθηκε βελτίωση της ποιότητας των επεξηγηματικών σημειώσεων που υπάρχουν στο δημοσιονομικό ισολογισμό της Επιτροπής. Εντούτοις, η Επιτροπή καλείται να εξακολουθήσει τις προσπάθειές της στον τομέα αυτό.

Οι δημοσιονομικοί ισολογισμοί των λοιπών κοινοτικών οργάνων και οργανισμών

Επιφυλάξεις σχετικές με τα ενσώματα πάγια στοιχεία

3.92. Το Συνέδριο διατυπώνει επιφυλάξεις όσον αφορά την αξία (121,1 εκατ. ECU), των κινητών αγαθών που είναι εγγεγραμμένα στους αντίστοιχους δημοσιονομικούς ισολογισμούς πολλών κοινοτικών οργάνων και οργανισμών.

3.93. Στο Ευρωπαϊκό Κοινοβούλιο, το ποσό που είναι εγγεγραμμένο στο δημοσιονομικό ισολογισμό, (86,9 εκατ. ECU) δεν αντιστοιχεί στο ποσό που έχει καταχωρηθεί στη βάση δεδομένων ΙΜΜΟ, η οποία χρησιμεύει ως βιβλίο απογραφής. Εξάλλου, δεν έχουν ενσωματωθεί ακόμη στο δημοσιονομικό ισολογισμό της 31ης Δεκεμβρίου 1994 οι προσαρμογές που έπρεπε να πραγματοποιηθούν μετά τον τελευταίο τριετή φυσικό έλεγχο, που ολοκληρώθηκε το 1994.

3.94. Στο Συμβούλιο, οι προσαρμογές που έπρεπε να πραγματοποιηθούν μετά τον τελευταίο τριετή φυσικό έλεγχο που περατώθηκε το 1994, δεν έχουν ενσωματωθεί ακόμη στο ποσό που είναι εγγεγραμμένο στο δημοσιονομικό ισολογισμό (28,6 εκατ. ECU), της 31ης Δεκεμβρίου 1994. Αφορούν, σύμφωνα με το Συμβούλιο, 1 250 αγαθά περίπου, τα οποία εξακολουθούν να είναι καταχωρημένα στο βιβλίο απογραφής, των οποίων όμως η υπόσταση δεν κατέστη δυνατό να εξακριβωθεί.

3.95. Στην Οικονομική και Κοινωνική Επιτροπή (ΟΚΕ) και την Επιτροπή των Περιφερειών, το ποσό που αναφέρεται στο δημοσιονομικό ισολογισμό, το οποίο υπολογίστηκε από την υπηρεσία πάγιων στοιχείων ενεργητικού όπως συμβαίνει και στα λοιπά όργανα, δεν βασίζεται στα βιβλία απογραφής. Οι ανεπάρκειες που διαπιστώθηκαν σχετικά με τα βιβλία απογραφής (για παράδειγμα, εγγραφές σε διαφορετικά νομίσματα χωρίς μετατροπή σε ECU, έλλειψη συνόλων, λευκές σελίδες) είναι τέτοιου είδους ώστε κατέστη σχεδόν αδύνατη η διενέργεια συμφωνίας με τα λογιστικά αριθμητικά στοιχεία. Εξάλλου, έχουν παρέλθει τουλάχιστον 12 έτη χωρίς να έχει πραγματοποιηθεί στην ΟΚΕ καμία φυσική απογραφή.

3.96. Οι δημοσιονομικοί ισολογισμοί, ή οι σημειώσεις στον ισολογισμό, του Ευρωπαϊκού Κοινοβουλίου, του Συμβουλίου και του Δικαστηρίου δεν παρέχουν πληροφορίες ούτε για την ύπαρξη σημαντικών δικαιωμάτων σχετικά με ακίνητα ή εξομοιούμενων δικαιωμάτων, (292 εκατ. ECU), ούτε για τις υποχρεώσεις σχετικά με ακίνητα (1 823 εκατ. ECU).

3.97. Το Κοινοβούλιο συνήψε δύο συμβάσεις εμφύτευσης με επιλογή αγοράς (διάρκειας 27 και 20 ετών αντίστοιχα) που αφορούν, αφενός, κτίριο στις Βρυξέλλες (1 000 εκατ. ECU συν τόκοι) και, αφετέρου, κτίριο στο Στρασβούργο (443 εκατ. ΕCU συν τόκοι). Κανένα πληροφοριακό στοιχείο σχετικά με τις πράξεις αυτές δεν εμφαίνεται στο δημοσιονομικό ισολογισμό ή στις σημειώσεις που υπάρχουν στον ισολογισμό.

3.98. Το σύνολο των προκαταβολών που κατέβαλε το Συμβούλιο για την ανέγερση του κτιρίου Consilium στις Βρυξέλλες ανερχόταν, στις 31 Δεκεμβρίου 1994, σε 292 εκατ. ECU, δηλαδή υπολογιζόμενο τελικό κόστος στις 31 Δεκεμβρίου 1993 της τάξης των 332 εκατ. ECU. Σχετικά με τις προκαταβολές αυτές, οι οποίες καταλογίστηκαν στον προϋπολογισμό, δεν υπάρχουν πληροφορίες στο δημοσιονομικό ισολογισμό, η δε ανάληψη υποχρέωσης για χρηματοδότηση σχετικά με το υπόλοιπο, ύψους 40 εκατ. ECU περίπου, δεν εμφαίνεται στις αναλήψεις υποχρεώσεων εκτός ισολογισμού, αντίθετα από την πρακτική που ακολουθεί η Επιτροπή (βλέπε σημείο 3.70).

3.99. Το Δικαστήριο υπέγραψε, στις 15 Νοεμβρίου 1994, σύμβαση με το κράτος του Λουξεμβούργου σχετικά με τα κτίριά του. Η σύμβαση αυτή, μολονότι δεν χαρακτηρίζεται ως σύμβαση leasing, έχει τα κύρια χαρακτηριστικά μιας χρηματοοικονομικής σύμβασης leasing και περιλαμβάνει ρήτρα μεταβίβασης ιδιοκτησίας. Με τη σύμβαση αυτή, το Δικαστήριο ανέλαβε την υποχρέωση να προβαίνει, κάθε χρόνο, στην καταβολή ποσού ύψους ± 634 εκατ. BEF, αυτό δε μέχρι τις 31 Δεκεμβρίου 2015 το αργότερο. Η ιδιοκτησία των κτιρίων θα μεταβιβαστεί αυτοδικαίως στο Δικαστήριο την ημέρα κατά την οποία το σύνολο των ποσών που θα έχουν καταβληθεί θα ισούται με την τιμή πώλησης των κτιρίων για το κράτος του Λουξεμβούργου. Ο τελικός εκκαθαριστικός λογαριασμός θα καταρτιστεί από ανεξάρτητο εμπειρογνώμονα για τη συνολική τιμή πώλησης, λαμβανομένων υπόψη όλων των πληρωμών που θα έχουν ήδη πραγματοποιηθεί από το Δικαστήριο με τη μορφή μισθωμάτων ή πληρωμών. Η ανάληψη υποχρέωσης για χρηματοδότηση σχετικά με τη σύμβαση αυτή (που μπορεί να υπολογιστεί ότι ανέρχεται σε 340 εκατ. ECU περίπου, εάν ληφθούν υπόψη μόνον οι καταβλητέες μέχρι το 2015 αποζημιώσεις) δεν αντικατοπτρίζεται στους λογαριασμούς ή στις σημειώσεις.

Παρατηρήσεις σχετικές με τους τραπεζικούς λογαριασμούς

3.100. Το Συνέδριο δεν μπορεί να αποφανθεί σχετικά με την αξιοπιστία του ποσού των λογαριασμών όψεως (0,9 εκατ. ECU) που εμφαίνεται στο ενεργητικό του δημοσιονομικού ισολογισμού της ΟΚΕ, δεδομένου ότι οι τραπεζικές συμφωνίες της 31ης Δεκεμβρίου 1994 δεν πραγματοποιήθηκαν.

ΟΣΟΝ ΑΦΟΡΑ ΤΗ ΝΟΜΙΜΟΤΗΤΑ/ΚΑΝΟΝΙΚΟΤΗΤΑ ΤΩΝ ΥΠΟΚΕΙΜΕΝΩΝ ΠΡΑΞΕΩΝ

Οι πράξεις που αφορούν τα έσοδα

Οι παραδοσιακοί ίδιοι πόροι

3.101. Για τους παρ